ЎзА - Меҳр-мурувват байрами бўлади\n30.08.2017 10:32 Чоп этиш версияси\nМеҳр-мурувват байрами бўлади\n“Шарқ тароналари” XI халқаро мусиқа фестивали шукуҳи билан яшаётган самарқандликлар яна икки қутлуғ байрам – Ватанимиз мустақиллигининг 26 йиллиги ҳамда Қурбон ҳайитига қизғин ҳозирлик кўрмоқда.\nПрезидентимиз Шавкат Мирзиёевнинг шу йил 24 августдаги “Қурбон ҳайитини нишонлаш тўғрисида”ги қарорига мувофиқ, Қурбон ҳайитининг биринчи куни – 1 сентябрь байрам куни деб белгиланди. Шу тариқа бу йил халқимиз Мустақиллик куни ва Қурбон ҳайитини бир кунда қўшалоқ байрам сифатида нишонлайди.\n“Маҳалла” хайрия жамоат фонди, “Нуроний” жамғармаси, Маънавият ва маърифат маркази вилоят бўлимлари ва бошқа ташкилотлар ҳамкорлигида шаҳару қишлоқларда “Фидойинг бўлгаймиз сени, Ўзбекистон!” шиори остида ўтказилаётган тарғибот тадбирларида ушбу икки қутлуғ байрамнинг мазмун-моҳияти, халқимиз маънавий ҳаётидаги ўрни ва аҳамияти ҳақида сўз юритилмоқда. Мустақиллик туфайли тикланган диний байрамларни нишонлаш, ибодат амалларини тўла бажариш учун барча шароит ва имконият яратилди.\n– Қурбон ҳайитининг энг муҳим амалларидан бири ҳисобланган Ҳаж зиёратини амалга ошириш учун бу йил вилоятимиздан 450 киши Саудия Арабистонига кузатилди, – дейди Ўзбекистон мусулмонлари идорасининг Самарқанд вилоятидаги вакили З.Эшонқулов. – Бунинг учун уларга давлатимиз томонидан барча шароит яратилди. Зиёратчилар Самарқанд халқаро аэропортидан махсус рейслар орқали ушбу мамлакатга жўнатилди. Уларни муборак сафардан кутиб олиш бўйича ҳам вилоят ҳокимлиги билан ҳамкорликда зарур чора-тадбирлар белгиланган. Бундан ташқари, шу кунларда имом-хатибларимиз маҳалла фуқаролар йиғинлари билан биргаликда жойларда ҳашарлар уюштириб, муқаддас қадамжо ва зиёратгоҳлар, қабристонлар ҳудудида ободонлаштириш ишларини олиб бормоқда. Ҳайит намози ўқиладиган масжидлар атрофи ободонлаштирилиб, тегишли идоралар томонидан хавфсизлик чоралари кўрилаётир. Биноларнинг ёнғин хавфсизлиги ҳолати ўрганилмоқда.\nХалқимизга хос меҳр-мурувват ва саховатпешалик фазилатлари, айниқса, байрамлар арафасида янада яққол намоён бўлади. Қурбон ҳайити муносабати билан ҳам маҳаллий ҳокимликлар, “Маҳалла” хайрия жамоат фонди туман, шаҳар бўлимлари ва бошқа ташкилотлар томонидан кам таъминланган оилалар, ёлғиз кексалар, ногирон ва беморлар ҳолидан хабар олиш, уларга совғалар бериш режалаштирилган. “Нуроний” жамғармаси вилоят бўлими вакиллари эса Иккинчи жаҳон уруши қатнашчилари хонадонига бориб, уларни байрам билан табрикламоқда, эсдалик совғалари топшираётир.\nҲайит куни вилоятдаги маданият ва истироҳат боғлари, аҳоли гавжум масканларда байрам сайиллари ўтказилади. Меҳрибонлик, Саховат ва Мурувват уйларида ҳомийлар томонидан байрам дастурхонлари ёзилади.


Андижонда юк автомобили одамлар устига юриб...\n08.06.2021 14:37 0 2705\nЖорий йилнинг 5 июнь куни соат 19:00 ларда, Андижон вилояти, Андижон тумани, Завроқ МФЙ ҳудудидан ўтган автомобиль йўлида ҳайдовчи У.З. «Газ-5327» русумли юк автомобилида ҳаракатланаётиб бошқарувни йўқотган ва «Pemco» номли автомашиналарни таъмирлаш устахонаси олди томонида тўхтаб турган «Матиз» ҳамда «Спарк» русумли автомобиллар билан тўқнашув содир этган.\nНатижада, ҳодиса жойида бўлган фуқаролар Н.Қ., О.З., Х.Э., А.М. ва вояга етмаган М.И.ларга турли даражадаги тан жароҳати етган.\nЮк автомобиль ҳайдовчиси тиббий текширувдан ўтказилганда мастлик ҳолати тасдиқланган.\nМазкур ҳолат юзасидан Андижон тумани ИИБ ҳузуридаги ТБ томонидан суриштирув ҳаракатлари олиб борилмоқда.\nАндижон юк автомобили


ЎзА - Корпоратив бошқарувнинг муҳим омиллари\nКорпоратив бошқарувнинг муҳим омиллари\n07.02.2018 16:02 Чоп этиш версияси\nПрезидентимиз Шавкат Мирзиёевнинг 2017 йил 8 августдаги "Ўзбекистон Республикаси Президенти ҳузуридаги давлат бошқаруви академиясида бошқарув кадрларини тайёрлаш, қайта тайёрлаш ва уларнинг малакасини оширишнинг самарали тизимини янада ривожлантириш чора-тадбирлари тўғрисида"ги фармонига асосан академия тингловчилари учун доимий равишда давлат ва жамоат бошқаруви соҳасидаги вазирлик, идоралар ва ташкилотларда турли мавзуларда интерактив машғулотлар, давра суҳбатлари ва амалиётлар ўтказилмоқда.\nХусусийлаштирилган корхоналарга кўмаклашиш ва рақобатни ривожлантириш давлат қўмитасида “Ўзбекистонда корпоратив бошқарувнинг ривожланиши: шарт-шароитлар, тенденциялар ва истиқболлар” мавзуидаги давра суҳбати ҳам шундай мақсадда ташкил этилди.\nЎзбекистон Республикаси Президенти ҳузуридаги давлат бошқаруви академияси профессор-ўқитувчилари ва тингловчилари, Қимматли қоғозлар бозорини мувофиқлаштириш ва ривожлантириш маркази, Қимматли қоғозлар марказий депозитарийси, “Тошкент” республика фонд биржаси ҳамда Давлат активларини бошқариш маркази вакиллари иштирок этган тадбирда қўмита раиси Р.Ғуломов ва бошқалар юртимизда корпоратив бошқарувнинг ривожланиши, хўжалик жамиятларида замонавий корпоратив бошқарув усулларининг жорий этилиши бўйича кўрилаётган чора-тадбирлар самарадорлигини ошириш амалий аҳамият касб этишини таъкидлади.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида корпоратив бошқарувнинг замонавий стандарт ва усулларини жорий этиш, корхоналарни стратегик бошқаришда акциядорларнинг ролини кучайтиришга алоҳида эътибор қаратилган.\n– Ана шундай устувор вазифалардан келиб чиқиб, корпоратив бошқарувнинг замонавий усулларини жорий этиш бўйича қатор тадбирлар амалга оширилди, – дейди бошқарма бошлиғи ўринбосари Санжар Қурбоналиев. – Хусусан, бу борада халқаро тажрибалар ўрганилиб, 400 дан зиёд акциядорлик жамиятида Корпоратив бошқарув кодекси жорий қилинди. Кодексга асосан 293 акциядорлик жамиятида корпоратив бошқарув тизими баҳоланди. Таҳлиллар шуни кўрсатадики, улар орасида 32 та акциядорлик жамиятида ушбу кўрсаткич юқори, 244 тасида қониқарли, қолганлари паст ва қониқарсиздир. Бугунги тадбирда юртимизда корпоратив бошқарувни ривожлантириш жараёнидаги бу каби долзарб масалалар ечими ва уларни ҳал этиш чоралари ҳақида иштирокчиларга билим ва тушунча бериш жуда муҳим ҳисобланади.\nТадбирда таъкидланганидек, ўтган йил давомида 2 минг 67 нафар тингловчи Корпоратив бошқарув илмий-таълим марказининг ўқув курсларида таълим олди. Улардан 202 нафари Европа менежмент ва технологиялар мактаби билан ҳамкорликда ташкил этилган ўқув курсларида, 95 нафар фаол ва иқтидорли тингловчи Германиянинг етакчи компанияларида тажриба орттириш имконига эга бўлди.\n– Бугун корпоратив бошқарувга оид муҳим ва долзарб мавзуларда маърузалар тингладик, – дейди академия тингловчиси Ў.Аҳроров. – Мавзуга доир интерактив машғулотнинг ўтказилиши ушбу соҳа бўйича билим ва кўникмамизни янада мустаҳкамлади. Унда корпоратив бошқарув тизимини амалиётда кенг жорий этиш, унинг аҳамияти, бу борада хориж тажрибаси ҳамда хўжалик жамиятлари ижроия органи фаолияти самарадорлигини баҳолаш мезонлари ҳақида маълумот, кўрсатма ва йўл-қўриқлар берилди. Бу ерда олган билим ва тажриба фаолиятимизни самарали ташкил этиш учун муҳим аҳамиятга эгадир.\nТадбирда тингловчилар мавзу юзасидан ўзларини қизиқтирган саволларга жавоб олди.


«САДОҚАТ»ГА САДОҚАТ | "Xazina" газетасининг онлайн саҳифаси\nИсмга фамилияни қўшиб мурожаат этиш ёши каттароқ, бирор касбнинг танилган кишиларига нисбатан ишлатиладиган атама бўлиб қолган. Муҳиддин Жўраев бу ҳурматга ўқувчилик кезларидаёқ сазовор бўлган, десак, асло муболағага йўйманг.\nМуҳиддин ўқувчилик кезларидаёқ Касби туман газетасининг жамоатчи мухбири сифатида қишлоқ ҳаёти, мактаблар фаолияти, турли касб эгалари ҳақидаги хабар, мақола ва лавҳалари билан газета саҳифаларида тез-тез кўриниб турарди. Дарслардаги фаолликдан ташқари, мактабда ўтказиладиган тадбирларни ташкил этишда қатнашар, айниқса, мактаб футбол жамоаси сардори сифатида футбол машғулотларини канда қилмасди. Булардан ортиб деярли ҳар куни «Майманоқ» қишлоқ алоқа бўлимига йўл оларди. Чунки, бу ерга кечга яқин қапталига «ПОЧТА» деб ёзилган юк машинаси келар, алоқа бўлми ходимлари даста-даста газета ва журналларни, мактублар битилган халтжилдларни, жўнатмаларни қабул қилиб олишарди. Муҳиддин эпчил ва чаққон эмасми, юкларни ичкарига ташишга ёрдамлашиш асносида алоқачиларнинг «қадрдони»га айланиб қолганди. У ўзи ёқтирган матбуот нашрларини завқ билан мутолаа қиларди. Шу тариқа ўқиш ва ўрганиш, ёзганларини тез-тез матбуотда чоп этилиши унинг журналистика касбига бўлган қизиқишини ошира борди.\nИнсон ўз мақсади йўлида изланса, йўллар очила бораркан. Мактабни тугатгач, матбуотга бўлган кучли ҳавас боис Муҳиддин Майманоқ қишлоғидан чамаси 50 чақирим узоқликда жойлашган Бешкент шаҳридаги қариндошлариникида истиқомат қилиб, Қарши туман босмахонасида ишлаган пайтларини ҳозир ширин энтикиш билан эслайди. Ёзганларини газета саҳифаларида кўриб, қайта ва қайта ўқиб завқланган Муҳиддин ўшанда мабуот ва матбаа ишларининг сирларини, машаққатларини дилдан ҳис этди. Газетачиликнинг бир қараганда осондек туюлган, аммо чуқур билим, зийраклик, масъулият, истеъдод, ижодий маҳорат ва меҳнат талаб этиладиган юмушларини сидқидилдан бажаришга интилди. Ҳатто, ҳарбий хизматда бўлган чоғларида ҳам қоғоз ва қалам Муҳиддин Жўраевнинг ҳамроҳи бўлди. Аскарлар ҳаёти акс эттирилган мақолалари билан газеталарда фаол қатнашди.\nҲарбий хизмат ҳам тугади. Кўп ўтмай Касби туман газетасининг ўша пайтдаги бош муҳаррири, таниқли журналист, Ўзбекистон Журналистлари ижодий уюшмаси аъзоси Жўра Юсупов майманоқлик истеъдодли мухбирни излаб топди ва гап орасида Муҳиддин Жўраевни таҳририятга ишга таклиф этди. Кутилмаган таклиф Муҳиддинни ҳаяжонлантириб юборди:\n– Ахир, журналистлик дипломим бўлмаса…\n– Ҳечқиси йўқ, Муҳиддинбой, – дея шогирдининг гапини бўлди Жўра Юсупов, – Яхшигина қаламингиз бор. Бизга сизга ўхшаган ёш, чаққон, билимли ва қобилиятли қаламкашлар керак. Таклифимга кўнсангиз, кам бўлмайсиз. Ҳали ёшсиз, ўқиш қочиб кетмайди…\nШундай қилиб Муҳиддин Жўраев «Садоқат» газетасти таҳририятида мусаҳҳиҳ бўлиб ишлай бошлади. Иш жараёнида Жўра Йўлбарсов, Мавлон Бобожонов, Эргаш Мусаев, Эшпўлат Жабборов, Карим Пардаев, Файзулла Ҳожиев, Болта Камолов, Ҳасан Маҳмудов, Бахтиёр Ражабов каби тажрибали журналистлардан касб маҳоратини ўргана борди. Муҳиддин Жўраев имзоси билан чоп этилган турли мавзудаги лавҳа ва очерклар газетхонлар томонидан илиқ кутиб олинди. Давлат ва халқ манфаатидан шахсий манфаатини устун қўювчи мансабдорлар, кўзмўямачи ҳамда олғирларни фош қилувчи танқидий материалларидаги далиллар ўз вақтида тасдиғини топди.\nТиниб-тинчимас журналист Муҳиддин Жўраев ижодий тажрибасини ошира бориб, туман газетасида мухбир, бўлим мудири, масъул котиб лавозимларида фаолиятини давом эттирди. Шу орада унинг болалик орзуси амалга ошди. Ишдан ажралмаган ҳолда Ўзбекистон Миллий университетининг журналистика факультетида таҳсил олди. Ўқиди, Изланди. Бу саъй-ҳаракатлари бесамар кетмади. Газетачиликнинг пешқадам вакилларидан бирига айланди. Йигирма йилдан ортиқ вақт «Садоқат» газетасининг бош муҳаррири сифатида ижодий жамоага раҳбарлик қилди.\n– Газетамиз Мустақиллик йилларида мазмун ва сифат жиҳатидан анча шаклланди, – дейди, Ўзбекистон Журналистлари ижодий уюшмаси аъзоси, «Ўзбекистон Мустақиллигига 20 йил» кўкрак нишони соҳиби Муҳиддин Жўраев, – Замонавий комьютерлар ишимизни енгиллаштирди. Худо раҳмат қилсин Шариф Ҳасанов, сураткаш-мухбир Очил Султонов, иш юритувчи Дилором Саиднабиева газетани ранг-баранг, қизиқарли чоп этилишига ҳисса қўшишди. Газетамизнинг жамоатчи мухбирлари сафи кенгайди. Ҳар байрамда газетамизнинг махсус сонлари рангли кўринишда босилди. Ҳозир газетамизга шу жамоада қалами чархланган шогирдим, «Энг улуғ, энг азиз» танловининг республика босқичи ғолиби Зиёдулла Халилов бош муҳаррирлик қилаяпти. Газетанинг ҳар бир сонини интиқлиқ билан кутаман. Ижодкор дўстларимиз, шогирдларимиз билан суҳбатлашганда дил яйрайди. Шунда ижод, қалам ва қоғоз, матбуот менинг ҳаётий ҳамроҳим эканлигига амин бўламан.\nМуҳиддин Жўраев бахтли оила бошлиғи. Рафиқаси Марҳабо Рустамова билан бирга фарзандларини эл-юрт корига ярайдиган инсонлар қилиб вояга етказишди.\nОила аъзолари, оға-инилари, қадрдон дўстлари, ҳамкасблари ва бугунги кунда вилоят ва республика оммавий ахборот воситаларида меҳнат қилаётган шогирдлари ўз касбининг фидойиси бўлган устоз журналист Муҳиддин Жўраевни табаррук 60 ёши билан қутлашаяпти.\nДўстимиз ва касбдошимиз Муҳиддин Жўраевга соғлик-омонлик, узоқ умр, ижодий муваффақиятлар, қувончлар ҳамиша ҳамроҳ бўлишини тилаймиз!\nКОРХОНАЛАР ФАОЛИЯТИ ҚАЙТА ТИКЛАНДИ


САМАРҚАНД, СУРХОНДАРЁ, БУХОРО ВИЛОЯТЛАРИДА ЁШ СИЁСАТЧИЛАР БЕЛЛАШДИ - Ўзбекистон овози газетаси\nСАМАРҚАНД, СУРХОНДАРЁ, БУХОРО ВИЛОЯТЛАРИДА ЁШ СИЁСАТЧИЛАР БЕЛЛАШДИ\nСамарқанд ветеринария медицина институти фаоллар залида «Ёш сиёсатчи — 2018» танловининг вилоят босқичи ўтказилди.\n— Танлов бу йил ўнинчи бор ўтказилмоқда, — деди ЎзХДП Самарқанд вилоят кенгаши раиси Мажидхон Усмонов. — Бугун вилоят босқичида 15 нафар ёш сиёсатчи билимдонлар иштирок этишяпти.\nИштирокчилар танловнинг биринчи шартига кўра ижтимоий лойиҳанинг инновацион тақдимотини ўтказишди. Танловнинг иккинчи ва учинчи шартларида бадиий адабиётлар, Президент маърузалари бўйича иштирокчиларнинг қандай билимга эга эканлиги синовдан ўтди.\nТанловда барча шартларни бажаришда бошқаларга ибрат бўлган иштихонлик ўқитувчи Сирожиддин Халилов ғолиб, деб эътироф этилди.\n— Билимдон тенгдошларим сафига қўшилишга ҳаракат қилдим, — деди у. — Бадиий китоблар мутолаа қилдим. Ҳаракатларим, ўз устимда ишлашим бугун самарасини берди. Энди ниятим танловнинг республика босқичида ҳам ғолиблар сафидан ўрин эгаллаш.\nПастдарғом тумани вакили Маҳлиё Файзуллаева иккинчи, нурободлик Ойбек Афғонов учинчи ўринга сазовор бўлишди. Шунингдек, бир неча номинациялар бўйича ҳам ғолиблар аниқланди.\nТанлов ғолиблари ва иштирокчилар ЎзХДП вилоят кенгашининг диплом ва эсдалик совғалари билан тақдирланди.\nТанловнинг Сурхондарё вилоят босқичи бу йил Термиз давлат университети қошидаги 2-сон академик лицей биносида ўтказилди. Очилиш маросимида Ўзбекистон ХДП Сурхондарё вилоят кенгаши раиси Мавжуда Ҳасанова иштирокчиларга омад тилади.\nҲаяжонли дамлар бошланди, туман ва шаҳар босқичларида ғолиб бўлган 14 нафар иштирокчи уч шарт асосида беллашди. Ҳар бир чиқиш мухлислар томонидан қўллаб-қувватлаб турилди.\n— Танловга таклиф қилишганида хурсанд бўлдик, — дейди афғонистонлик талаба Садатзода Саиджалолиддин. — Айниқса, лойиҳа тақдимоти шартини қизиқиш билан томоша қилдик.\nЯкуний натижаларга кўра, Термиз туманидан Комила Абдуллаева учинчи, деновлик Ойбек Фармонов иккинчи ўринни қўлга киритди. Термиз шаҳридан Рушана Зарипова биринчи ўринга лойиқ, деб топилди. Ғолиб ва совриндорларга Ўзбекистон ХДП Сурхондарё вилоят кенгашининг диплом ҳамда эсдалик совғалари топширилди.\nТанловнинг Бухоро вилоят босқичида 12 нафар иштирокчи қатнашди.\nҚизғин ўтган тортишувлардан сўнг пешкўлик Умида Бурханова учинчи, шофирконлик Миржалол Қўндиев иккинчи, Бухоро солиқ коллежи ўқувчиси Салоҳиддин Меҳриев эса биринчи ўринни эгаллади. Энди у танловнинг республика босқичида иштирок этади.


Бугун ўз бизнесини йўлга қўймоқчи бўлган тадбиркор учун барча имкониятлар эшиги очиқ. Буни, ҳатто, энг олис қишлоқ ва овулларда ишбилармонлик муҳити қарор топаётгани, одамлар яратилган имтиёзлардан унумли фойдаланаётгани мисолида ҳам кўриш мумкин. Аммо беш қўл баробар бўлмаганидек, бу борада айрим жойларда сусткашликлар, ўзибўларчилик ҳолатлари ҳам кўзга ташланмоқда.\nТадбиркорлар инвесторни «хоҳлашмаса»...\nЖумладан, Тошкент вилояти Ўрта Чирчиқ туманидаги «Адолат» маҳалласида бўлиб, бунга яна бир бор амин бўлдик. Йиғин ҳудудига киришимиз билан бизни бўш турган, абгор ҳолатдаги қаровсиз бинолар «қарши олди». Хўш, вақтида қурилишига анча-мунча маблағ сарфланган бинолар нега бундай ҳолга келиб қолди?\n— Маҳалладаги 9 та бино «Зилола» масъулияти чекланган жамиятига қарашли бўлиб, унда Давлат активларини бошқариш агентлигининг улуши 74 фоизни ташкил этади, қолган улуш эса 40 нафар жисмоний шахсга тегишли, — дейди Ўрта Чирчиқ тумани ҳокимлиги бош мутахассиси Равшан Тўраев. — Объектларни қайтариб олиш мақсадида агентликка бир неча бор мурожаат қилдик. Афсуски, натижа бўлмади. Бу ерда инвесторлар иштирокида ишлаб чиқариш корхоналарини ишга туширмоқчи эдик, бироқ хусусий мулк эгалари рози бўлишмади.\n«Бўзчи билганини тўқийди», деганлари шу бўлса керак-да. Акс ҳолда аравани ҳали у ёққа, ҳали бу ёққа тортишдан кимга наф? Хўш, тадбиркорлар нима учун инвесторлар билан ҳамкорлик қилишни хоҳламади?\n— Бу бинолардан фойдаланилмаётганига 10 йилдан ошди, — дейди «Зилола» масъулияти чекланган жамияти мулкдорларидан бири Жўра Наврўзбоев. — Жамият мулкдорлари инвестор таклифига рози бўлишмаганига сабаб — уларнинг ўзлари бу ерда тадбиркорликни йўлга қўймоқчи эди. Аммо бинолардан унумли фойдаланиш учун катта сармоя керак. Бино акцияларининг асосий улуши эса давлат тасарруфида. Агар давлат активларини хусусийлаштириш тўғрисида қарор қабул қилинса, бўш бинолар ўз сармоядорига эга бўлади.\n— Очиғи, жамиятга қарашли биноларнинг кўп қисми унинг ижрочи директорлари томонидан талон-торож қилинган, — дейди Давлат активларини бошқариш агентлиги Тошкент вилояти ҳудудий бошқармаси бошлиғи ўринбосари Шуҳрат Рўзиев. — Бу бўйича далолатнома тузиб, тегишли ташкилотларга топширганмиз. Галдаги вазифамиз — жамиятни ўзгартириб, молиявий соғломлаштириш учун «Йўл харитаси» ишлаб чиқишдан иборат. Шундан сўнг уни Вазирлар Маҳкамасига тақдим этамиз. Чиқарилган қарорга асосан, корхона ё сотилади, ё бўлмаса, ишончли бошқарувга берилади.\nРаис тақиллатган эшиклар нега «очилмади?»\nМаҳалла аҳлининг айтишича, бир вақтлар ҳудудда маданий-маърифий, турли кўнгилочар тадбирлар доимий равишда ўтказиб турилган. Бунда йиғиндаги маданият маркази баҳоли қудрат «хизмат қилган». Бироқ марказнинг бугунги ҳолатини кўриб, унга нисбатан «маданият» сўзини ишлатишни-да билмайсиз. Маҳалла фаоллари бу ҳолатни ҳудудга ишбилармонлар бириктирилгани, тез орада бунёдкорлик ишлари бошланиши билан изоҳлашди, холос.\nЙиғиндаги «Туябўғизкимё» корхонасига элтадиган йўл ёқасидаги чиқиндилар уюми ҳам дилни хира қилади. Тўпланавериб, гўё тепаликка айланган чиқиндилар билан ҳеч кимнинг иши йўқ.\n— Чиқиндиларни олиб кетиш бўйича тақиллатмаган эшигим қолмади, — дейди маҳалла раиси Дониёр Ҳайдаров. — Бу масала бир неча бор оммавий ахборот воситаларида ҳам ёритилди. Бироқ таёқ барибир яна бизнинг бошимизда синаётир. Бўш турган биноларга келсак, улар бизнинг балансимизда эмас. Шу боис ҳеч нарса қилолмаймиз. Билсангиз, йиғинимизда шунча қаровсиз, бўм-бўш турган бинолар бўлса-да, ўзимизда хизмат биноси йўқ. Шу боис қўшни маҳалла билан битта бинода фаолият юритяпмиз.\nХўш, йиғин раиси тақиллатган эшиклар нима учун «очилмади?» Масъул ташкилотлар бу ҳолатга нега бефарқ? «Тоза ҳудуд» давлат унитар корхонаси туман филиали бошлиғи Рустам Ниёзовнинг таъкидлашича, ушбу йиғинга ташкилот томонидан график асосида хизмат кўрсатилади. Бироқ чиқиндилар учун алоҳида қутилар ажратилган бўлса-да, йиғин аҳли уларни дуч келган жойга ташлаб кетмоқда. Натижада шундай ҳолат юзага келмоқда.\nСирасини айтганда, эътибор кутаётган бинолар, ободонлаштириш ишларидаги камчиликларга қарамай, йиғинда ижтимоий муҳит барқарорлиги таъминланган. Ўйлаймизки, бундай ишларга ҳамоҳанг тарзда тез орада бўш турган бинолардан самарали фойдаланиш чоралари кўрилади, ҳудуд ободлигига эътибор кучайтирилади. Биз эса мавзуга яна қайтамиз.\nНигора ЎРОЛОВА тайёрлади.


«Қайнонага ибратли воқеалардан ташлаб турдим...»\nБитта оила барбод бўлса, бутун коинот ларзага келади. Болаларнинг етим қолиши, аёлнинг ёлғиз ўзи рўзғор деган ташвишни гарданига олиши ортидан уйсизлик, пулсизлик каби муаммолар келиб чиқаверади. Маҳалламизда оилавий ажралишлар йўқ, деб бемалол айта оламан. Ҳар қандай ҳолатда ҳам охирги вазиятда оилаларни яраштиришга ҳаракат қиламан.\nҲудудимиздаги мактабда 35 йил ўқитувчилик қилганман. Бу иш жараёнимда асқотаётир. Мени одамлар маҳалла раиси эмас, устоздек ҳурмат қилишади. Ҳамма хонадоннинг фарзанди ўқувчим бўлган. Барча юз хотир қилади. Аммо оилада келишмовчиликлар бўлиши табиий ҳол. Яқинда бир оила ажралиш ёқасига келиб қолди. Қўш келин бўлиб тушган келинлардан бири ҳомиладор бўлиб, иккинчиси ҳомиладор бўлмагани учун қайнона келинни уйдан қувиб солган. Ҳали тўйига бир йил ҳам ўтмаган келинни туғмасликда айблаган. Куёв ҳам онасига ҳеч бир сўз дея олмаган.\nУларнинг ҳар бири билан алоҳида суҳбатлашдим. Қайнонани қароридан қайтаришнинг ўзи бўлмади. «Қайнонамни жуда яхши кўраман, оиласи жуда яхши» дея келинингиз мақтади», дедим. Қайнона бошқа гапларни кутган, шекилли, ишонқирамай қаради. Яна бир гап: бугун барча телеграмга уланиб олган. Қайнонага ибратли воқеалардан ташлаб турдим. Ўйлантирадиган ҳолатлар ҳақидаги лавҳалардан юбордим. Бир ҳафтада шаштидан тушди. Ажрашмасанг, оқ қиламан, деган қайнона ўзи ўғлини келинини қайтариб келишга юборибди.\nМуаммомиз ҳам бор. Афсуски, камбағаллик кўрсаткичи маҳалламизда юқори. Ҳудудимизнинг 40 фоизида лўлилар яшайди. Улар билан ҳам муроса қилиш муҳим. 35 нафар ногиронлиги бўлган фуқароларимиз бор. Улар эса доим эътиборга ва ижтимоий кўмакка муҳтож. Улар учун мавжуд имкониятлардан фойдаланишга, одамлар кўмагида кўнглини олишга ҳаракат қиляпмиз. Аммо имкониятларимиз жуда кам.\nЯна бир гап. Мен доим ёшларни билим олишга чорлайман. Олий таълим муассасаларига кирган фарзандларнинг ота-оналари учун алоҳида фахрий ёрлиқ тайёрлаб, маҳалла ҳудудида тантанали байрам ташкиллаштириб тақдим этаман. Албатта, бундай эътибор ҳар қандай ота-она учун ёқимли ва бошқалар учун эса ибрат. Болаларини билим олишга, ўқитишга, назорат қилишга бир туртки, деб ўйлайман.\nСамарқанд вилояти Пахтачи туманидаги\n«Жаҳонобод «маҳалла фуқаролар йиғини раиси.


Hyundai ва Kia 170 мингдан ортиқ машинасини қайтариб олмоқда\n09:24 / 07.04.2017\nЖанубий Кореянинг Hyundai Motor ва Kia Motors автомобилсозлик компаниялари республикада 170 мингдан ортиқ машинларини қайтариб олиши ҳақида эълон қилди. Бу транспорт воситалари двигателларидаги эҳтимолий носозликларга барҳам бериш мақсадида амалга оширилмоқда. Икки компания ва давлат ҳудудлари, инфратузилмалари ва транспорт вазирлигининг қўшма баёнотида шу ҳақда сўз боради.\nМуаммолар Theta 2 турбо ва бензинли 2.4 GDI двигателларига тегишли, улар 2013 йил августига қадар Hyundai Grandeur, Sonata, Kia K7 ва K5 моделлари ҳамда Sportage йўлтанламасига ўрнатилган. Мазкур моделларнинг куч агрегатлари тирсакли вал ва подшипниклардаги нуқсон сабаб ҳаракатланиш вақтида ишдан чиқиши мумкин. Шу билан ҳайдовчи в йўловчилар ҳаёти хавф остида қолади.\nЧақириб олинаётган машиналар двигателларида нуқсон аниқланса, уларнинг моторлари бепул алмаштириб берилади. Хабар қилинишича, компаниялар айни вақтда АҚШ ҳукумати билан ҳам аввалроқ ушбу мамлакатда етказиб берилган 1,3 млн дона автомобилларни қайтариб олиш борасида музокаралар ўтказмоқда.\nKia Motors Hyundai Motor\nЖанубий Кореяда Hyundai раҳбари сўроққа тутилди


11 январь, 2017, 21:50\n"Насаф" жамоаси бугун иккинчи назорат учрашувини ҳам ўтказди. Бу сафар уларга Озарбайжоннинг саккиз карра чемпиони, мамлакат кубогининг 6 марта соҳиби – Боку шаҳрининг “Нефтчи” жамоаси бўлди.\nБу учрашувда ҳам “аждарлар” рақибини 1:0 ҳисобида мағлуб этишди. Учрашувнинг иккинчи бўлими 70-дақиқасида "Насаф" мураббийлари иккита ўзгаришни амалга оширишди. Майдонда ҳаракат қилган Шароф Муҳитдинов ўрнига Фарруҳ Сайфиев ва Драган Черан ўрнига Ислом Рашидхоновлар майдонга туширилди. Айнан иккинчи бўлимда майдонга тушган моҳир ярим ҳимоячи Фарруҳ Сайфиев учрашувдаги ягона гол муаллифи бўлди.\nЖамоа таркибига яқинда келиб қўшилган тажрибали ҳимоячи Акмал Шораҳмедов иккинчи назорат учрашувида "Насаф" таркибида тўлиқ ҳаракат қилди. Шундай қилиб, “аждарлар” бугунги ўтказган иккала назорат учрашувида ҳам ғалаба қозонди.\nНавбатдаги назорат учрашуви Руминиянинг “Ботошани” клубига қарши ўтказилади. Ўйин 15 январга мўлжалланган.


Ноқонуний фаолиятга чек қўйилди – Сурхон тонги\nБош саҳифа / Иқтисодиёт / Ноқонуний фаолиятга чек қўйилди\nМарт 7, 2019\tИқтисодиёт Изоҳ қолдириш 525 Кўрилди\nДеновлик Жўрабек Боймирзаев тадбиркорлик қилиш ниятида ўз хонадонида қўлбола мойжувоз ускунасини ўрнатиб, пахта чигитидан ёғ ва кунжара ишлаб чиқариб, мўмайгина даромад орттирмоқчи бўлди.\nҚонунга хилоф равишда ишлаб чиқарилаётган маҳсулотлар дараги Мажбурий ижро бюроси Денов туман бўлимига ҳам етиб борди. Бўлим ходимлари томонидан уюштирилган тезкор тадбир давомида Ж. Боймирзаевга тегишли яшаш хонадони кўздан кечирилганда, 2 дона қўлбола мойжувоз ускунаси, 278,6 килограмм кунжара, 772,9 килограмм ёғ маҳсулоти ашёвий далил сифатида ҳужжатлаштирилиб, олиб қўйилди. “Ўзстандарт” агентлиги “Сурхондарё синов ва сертификатлаштириш маркази” давлат корхонасининг хулосасига кўра, ушбу қора ёғ қўлбола усулда тайёрланганлиги ва давлат стандарти талабига жавоб бермаслиги аниқланди ва истеъмолга яроқсиз деб топилди.\nПул топаман, деб ақл топмаган мана шундай “тадбирли” кишилар наҳотки, қанчадан-қанча кишиларнинг соғлигига хавф туғдириши мумкинлигини ўйламаса. Қизиқ, улар фарзандларига ўзлари тайёрлаган сифатсиз маҳсулотдан таом тайёрлаб берармикан?! Айтишадику, пичоқни аввал ўзингга ур, оғримаса бировга, дея.\nОлдинги Ўзбекистонда тиббий ҳуқуқ истиқболлари\nКейинги Жиноятчиликка қарши кураш


Бишкекнинг Моссовет мавзесидаги валюта алмаштириш шаҳобчалари.\nҚирғизистонда сўнгги ойларда доллар нархининг кескин кўтарилиб бораётгани АҚШ валютасининг қиймати бир тушиб, бир кўтарилиб туришига кўникиб қолган қирғизистонликлар орасида ташвиш уйғотмоқда. Кейинги кунларда мамлакатда доллар нархининг пасайиши кузатилгани йўқ. Валюта алмаштириш жойлари ва банкларда долар сотиб олиш ҳам муаммога айланиб қолди.\nҚирғизистонда 2015 йилнинг 11 ойи давомида доллар нархи 24 фоизга қимматлади. Бу эса қирғиз миллий валютаси - сўмнинг қадри шунча фоизга тушганини англатади.\nМутахасислар сўнгги кунларда Қирғизистон Миллий банки амалга оширган валюта интервенцияси ҳам доллар курсини барқарор ушлаб тура олмаётганини айтмоқда. Масалан, Миллий банк ноябрь ойида доллар нархини тушириш учун бозорга 35 миллион доллар чиқарган. Шунга қарамай, доллар сўнгги бир неча кун ичида яна 2 сўмга қимматлади. Бугунги кунда 1 АҚШ долларининг қиймати 75 сўмни ташкил қилмоқда.\nИқтисодчилар 2016 йилнинг бошларида 1 АҚШ долларининг қирғиз сўмига нисбатан қиймати 90-100 сўмга чиқишини башорат қилмоқда.\nҚирғизистон Бош вазири Темир Сариев бу масалада “Озодлик” радиоси қирғиз хизмати саволларига жавоб берар экан: “Сўмнинг қадрини сақлаб қоламиз десак, Миллий банкдаги валюта заҳирасини йўқотиб оламиз. Доллар нархини барқарор ушлаб турадиган бўлсак, ишлаб чиқарган маҳсулотларимиз нархи қимматлаб, бошқа давлатлар биздан ҳеч нарсани харид қилмай қўяди. Шунинг учун Қирғизистонда эркин курсга амал қилинади. Бу курс савдо-сотиқ ва тўловлар баланси билан аниқланади”, -деб билдирган.\nҚирғизистон Миллий банки эса доллар курсини барқарорлаштириш учун валюта алмаштириш шаҳобчаларини ёпишни, банкларда доллар билан кредит бериш амалиётини тақиқлашни таклиф қилаётир.\nМиллий банк раиси Тўлқунбек Абдигуловнинг айтишича, бугунги кунда Қирғизистон банкларида сақланаётган омонатларнинг 60 фоизи доллар ҳисобидадир. Шунинг учун Миллий банк раиси долларда сақланаётган омонатлар учун устама фоизларни камайтириш орқали қирғиз иқтисодининг доллардан қарамлигини пасайтириш ташаббуси билан чиқмоқда.\nАйни пайтда Қирғизистоннинг катта шаҳарларида долларни сотиб олиш муаммоси пайдо бўлди. Айрим банклар доллар сотишни тўхтатган ва хориждан келаётган пул жўнатмаларини ҳам қирғиз миллий валютасида беришни бошлаган. Қирғизистон янги тарихида биринчи марта валюта шаҳобчаларида ҳам долларни сотиб олиш муаммоси пайдо бўлган.\n- "Экоисламикбанк”, "Аманбанк", "Финанс кредит банк" ва бошқа бир қатор банкларга кирдим. “Дўрдўй” бозорини кезиб чиқдим. Ҳеч бир жойда доллар сотиб ололмадим. Охири валюта алмаштириш шаҳобчаларига кира бошладим. Лекин улар ҳам юз доллардан ортиқча доллар сотмаймиз, дейишаяпти. Нима қилишни билмай қолдим,- дейди доллар олиш ғамида юрган бишкекликлардан бири.\nБишкекдаги валюта алмаштириш шаҳобчаларидан бирида ишловчи Чингиз Билибаев эса саррофларнинг ўзида ҳам доллар сотиб олиш муаммоси борлигини айтди:\n- Долларни ҳозир фақат мижозлардан сотиб олаяпмиз. Доллар сотишни истаган мижозлар бугунги кунда жуда оз. Банклар эса доллар сотмаяпти. Доллар сўраб келганларни банкка жўнатсак, улар банклар ҳам доллар сотмаяпти, деб айтишаяпти, - деди сарроф.


Диёр Имомхўжаев: "Андижон" қандай ҳакамлик билан Суперлигага чиққанди-ю, энди қандай ҳакамлик истайди, деб ёзишни истардим, лекин..." / CHAMPIONAT.asia\n01:14“Барса” афсоналари августда “Камп Ноу”да тўпланишади 0 00:56АПЛ. 28-тур ўйинлари учун превью 2 00:55Роналду: “Юве” ва “Интер” ўртасидаги баҳс “Барса”- “Реал” қарама-қаршилигига ўхшаш. Биз ғалаба қозонишни истаймиз” 2 00:40Европа лигаси: “Айнтрахт” кейинги босқич масаласини ҳал қилди 0 00:09Карлес Пуйоль: “Гвардиола дунёнинг энг яхши мураббийи. У яна Чемпионлар лигасида ғолиб чиқади” 2 00:05Спортчилар ижтимоий тармоқларда 0 23:32Бон Жови: “Челси”га қарши баҳс олдидан мюнхенликлар спиртли ичимликлар истеъмол қилишганди” 6 23:10"Локомотив" - "Андижон" 2:1. Барча голлар ва хавфли вазиятларни томоша қилинг 1 23:07"Қўқон-1912" - "Бухоро" 3:0. Барча голлар ва хавфли вазиятларни томоша қилинг 3 23:07Ўзилнинг агенти: “Месут “Арсенал” билан янги шартнома тузиши мумкин” 2 23:01Россиялик ҳужумчи "Андижон"га иккита гол урган ўйиндан ГАЛЕРЕЯ 0 22:43Рамос: “Месси футбол тарихидаги энг буюк футболчилардан бири” 11 22:42U-18 Биринчилиги, 1-турнинг барча натижалари 2 21:54ПРО-лига. "Нефтчи"нинг машғулотлари давом этмоқда 7 21:53Сане “Сити”нинг U-23 жамоаси таркибида майдонга тушади 10\n16 сен 2019 16:06\nТеглар : Сўғдиёна АндижонДиёр Имомхўжаев\nПФЛ бош директори маслаҳатчиси Диёр Имомхўжаев телеграмдаги ўз каналида "Андижон" - "Сўғдиёна" учрашувидан кейинги хулосаларини ёзди.\n"Андижонда бўлдим. Ҳакамлик масаласида 200 га яқин эътирозлар телефонимга келиб тушди. Айтишяптики, бундай ҳакамлик билан ўзбек футболи ривожланиб қолмас экан. Шуларнинг ҳаммасига "Андижон" қандай ҳакамлик билан Суперлигага чиққанди-ю, энди қандай ҳакамлик истайди, деб ёзишни истардим, лекин яхшиси жавобсиз қолдираман.\nУчрашув комиссари эдим. Вазифам ҳакамлар фаолиятини баҳолаш эмас, бу борада мутахассис ҳам эмасман, стадион атрофида ўтирганлар ҳам мутахассис эмас. Ўзимнинг чекимга тушган ишлар бўйича хулосамни айтайми? Клубингиз Суперлига талабларига тайёр эмас. Мен ишлар пухта йўлга қўйилган демаган бўлардим. Йўқса йил аввалида Краснодардан келган нормал майса, кузга келибоқ ўлиб бўлмасди. Чунки сизда футболчиларга бир қоп пул беришини мақтанадиганлар бор, оддий бир ғалаба учун машиналар совға қиласизлар-у, бироқ майса учун 10 минг долларлик машина олишга пул етмай қолади, майса яшнаши учун керакли воситаларга пул йўқ. Бугун сиз миллиардлаб пул бераётган футболчилар эртага Андижонни тарк этади. Сизга нима қолади? Умуман, "Сўғдиёна"га қарши ўйинда ўша футболчилар ёмон ўйнамади, лекин бир бош устун ҳам бўлмади, тан олинг. Сиз ҳакамнинг 1 та ҳуштаги-ю, дарвозага берилган 2 та зарбага аза очяпсиз. Унгача нима бўлди, "Андижон"нинг ҳамма муваффақиятсиз ўйинларига ҳакамлар айбдор эмасдир?\nБир кун аввал U-21 ўйинида бўлдим. "Сўғдиёна" ёшлари ғолиб чиқди, зўр ўйнашди. Тушунганим шу бўлдики, мухлисларга эрмак керак, гап керак. Улар ҳаттоки ўзининг ёшгина ўйинчисини ҳам аямаяпти, гап билан шундай савалаяптики, ўша футболчига раҳминг келади. Яхши мухлис ўзига тегишли футболчини танқид қилиши мумкин, аммо ҳақорат қилмайди, қўллайди. Эплай олмаса, раҳбарият у билан хайрлашади, тамом. Биласизми нима, Бўстондаги футбол мактаби роса ёқди. Қаердаги нарсаларга миллионларни сарф этавермай, тезроқ шу жойни янада обод қилиш керак. 3 та майдон учун жой етарли, Мираброр Усмоновдан ёдгорлик экан бу жой. Ажойиб база бўлиши мумкин, Қибрайдаги каби. Фақат майдон билан деҳқонлар, фермерлар, чойхоначилар эмас, конкрет соҳа мутахассислари шуғулланса, иш яхшироқ бўлади. Бу борада балки Намангандаги ҳолатдан ўрнак олиш керакдир.\nМана энди Андижонда ўзимга энг ёққан ҳолат ҳақида айтаман, у ҳам футбол билан боғлиқ. Мен ҳақиқий футболни гўнг иси келаётган катта стадионда эмас, катта йўлнинг ичкарисида жойлашган Лимон аренада кўрдим. Бу ерга водийнинг турли шаҳарларидан футболчилар келиб, мини-футбол ўйнашар экан. Кичик стадион атрофи мухлислар билан тўла. Мен борган вақтда ҳакамнинг ўзи йўқ эди, футболчилар бир-бири билан ўзи келишиб, нолимай, чайналмай тўп тепишяпти. Агар вилоятда қачондир футбол зўр бўлса, бу катта жамоанинг эмас, мана шу Лимон аренанинг хизмати бўлади. Мен бунда бир қатор профессионал футболчиларни ҳам учратдим, айрим жамоаларга хусусий тадбиркорлар ҳомийлик қилишини ҳам кўрдим. Агар биз катта футбол учун деб шунча пулни ҳавога учиришда давом этсак, исрофи уради. Ҳакам ҳақида гапиришдан олдин сизлар жамоадан ҳақиқий профессионалликни, захирани талаб қилинг. Ҳакамлар ҳатто Европада ҳам хато қилади. Мана шу хатоларни камайтириш учун ТВ ишлаяпти, VAR ишлаяпти. ЎФА ҳам қачондир етиб келади буларга. Айни вақтда ташкилот терма жамоалар учун тарихда биринчи бор марказ қуриш ниятида, яъни, моддий-техник база ҳақида ўйлаяпти. Пуллар ҳавога эмас, болалар футболига йўналтирилса, Лимон аренада шунчаки яхши футбол учун писабилло пул бераётган одамларнинг ўзи вилоятда яхши бир катта жамоага асос солиш учун бирлашади. Улар пулни чўнтагидан чиқаради, футболни яхши кўргани учун. Қайсики мамлакатда спортнинг бирор тури ривожланиши учун, шу мамлакатда спортнинг шу тури оммалашган, уни кўча ҳолатида ўйнаш учун шароитлар бўлиши шарт.\nЮқоридагиларни тўғри ҳазм қиладиган андижонлик дўстларимизга соғлиқ тилайман. Улар каби инсонлар яхши футбол клуби учун муносибдирлар", - деб ёзади Диёр Имомхўжаев телеграмдаги ўз каналида.\nАлександр Хомяков: "Ҳакамларнинг ишини баҳоламайман" 18\nБахтиёр Ашурматов: ”Райевацни жамоага қайтармоқчимиз” 15\nСуперлига. Погребнякнинг дубли "Локомотив"га "Андижон" устидан ғалаба келтирди 84


ЭКСТРЕМИЗМ — АСР ВАБОСИ — Zamaxshariy.uz\nЭКСТРЕМИЗМ — АСР ВАБОСИ\nХХI аср-интернет, ажойиб кашфиётлар асри, инсон Коинот сирлари қўйнига кириб бораётган аср, ахборот ва ғоят улкан техникавий имкониятлар асри бўлмоқда. Шу даврга келиб инсонларнинг, айниқса ёшларнинг ҳаётига, келажагига хавф солувчи экстремизм, терроризм ва шунга ўхшаш қатлам пайдо бўлди. Ер юзида бу офатга қарши кескин кураш олиб борилмоқда, жумладан ҳар бир таълим муассасаларида таълим олаётган вояга етмаганларни бу хавфдан огоҳ этиш, ушбу оқимларнинг тузоғига тушиб қолишдан сақлаш мақсадида соҳа мутахассислари билан ҳамкорликда тарғибот-ташвиқот ишлари сифатини оширмоғимиз зарур. Манбаларда келтирилишича диний экстремизм ва терроризм каби ҳодисаларнинг илдизлари узоқ тарихга бориб тақалишидан далолат беради. Шундай бўлса-да, улар ҳеч қачон ижтимоий барқарорлик ва тараққиёт учун бугунгидек таҳдид солмаганини қайд этиш лозим. Зеро, ҳозирда диний экстремизм ва терроризм глобал характерга эга бўлиб, дунёнинг барча мамлакатлари ҳамда минтақаларига бирдек хавф солмоқда. Шундай экан, унинг олдини олиш, унга қарши курашиш инсониятнинг истиқболига дахлдор масалага айланганини эътироф этиш жоиз. Мазкур йўналишда кишилик жамияти олдида комплекс вазифалар долзарб бўлиб турибди.\nИслом шиорларидан танлаб фойдаланадиган, диннинг асл моҳиятини бузиб талқин қиладиган экстремистик тузилмалар худди юқоридаги каби гўёки, кенг халқ оммаси билан узвий бирлик мавжудлигини кўрсатиш, аслида эса жамиятда тартибсизлик ва парокандаликни юзага келтириш учун маблағ йиғиш, асосий таҳдид манбаи сифатида одамлар онгу шурини эгаллаш, жамиятда беқарорлик келтириб чиқариш орқали ҳокимиятга эришишдек эҳтиёжларини қондириш мақсадини кўзлайди.\nХозирги кунда айрим давлатларда ғулувга кетган, қўли қонга ботган бир қанча экстремистик гуруҳлар фаолият олиб бораётгани барчани бирдек ташвишга солмоқда. Ғарб мамлакатларининг баъзи оммавий ахборот воситалари экстремистик гуруҳларнинг қўпорувчилик ҳаракатларини Ислом дини билан боғлашга уринмоқдалар. Ваҳоланки, Ислом дини экстремизмни, терроризмни қаттиқ қоралайди, лаънатлайди. Динимиз экстремизмга қарши курашни ўн беш аср олдин бошлаб юборган. Ислом мўътадил экани унинг ҳар қандай экстремизмга, хунрезликка қарши эканлигининг яққол исботидир.\nТурли экстремистик оқимлар таъсирига тушиб қолган кимсаларнинг гумроҳлиги шундаки, кўр кўрни қоронғида топибди деганидай, улар фақат ўзларига ўхшаш кишиларнинг гапларига ишонишади. Самимий насиҳат қилиб, тўғри йўлни кўрсатган олимлар у ёқда турсин, баъзан айримлари ота-онаси, акасини ҳам тан олишмайди. Улар ҳақида Қуръони каримда: “Парвардигорининг оятлари билан насиҳат қилинганидан сўнг, улардан юз ўгирган кимсадан кўра ким ҳам золимроқдир?! Албатта, Биз (ундай) жиноятчилардан (дунё ва охиратда) интиқом олувчидирмиз” (Сажда сураси, 22-оят), деб қатьий огоҳлантирилган.\nИмом хатибларимизнинг зиммаларидаги муҳим вазифаларнинг бири халқимизни, хусусан ёшларни турли бузғунчи ғоялардан, жумладан экстремистик тоифаларнинг гирдобига илиниб қолишининг олдини олиш учун бор чораларни қўллаш ва уларга аниқ далиллар билан раддиялар беришдир. Илоҳим юртимизни турли фитналардан Ўзи асрасин!!!\nҚўшкўпир тумани ‘’Хазрати Эшон бобо’’ жоме масжиди\nPrevious Post:Ўзбекистон мусулмонлари идораси уламолар кенгашининг рамазон ойини ўтказиш тўғрисидаги баёноти ҳақида.\nNext Post:ФАРЗАНДЛАРИМИЗНИ ИЛМ ОЛИШГА УНДАЙЛИК


06 май 2021, Тошкент вақти: 22:03\nОтасининг даврида қамоққа ташланган Гулнора Каримова Мирзиëев даврида ҳам жазо ўтамоқда\nЎзбекистон биринчи президентининг Тошкентдаги 21-сонли жазони ижро этиш муассасасида жазо ўтаëтган қизи, 49 яшар Гулнора Каримова мактуб чиқариб, ўзининг “мунтазам қийноққа тутилгани"ни шеърий мисраларда баëн қилган.\nХат Гулнора Каримованинг қизи Имон Каримова тарафидан ўн кун олдин очилган Telegram каналида эълон қилинди.\nИмон Каримованинг иддаосига кўра, “малява”ни яқинда қамоқдан озод этилган “жасур” аëл олиб чиққан.\nМирзиëев давридаги яна бир VIP маҳкум, 2018-2019 йилларда Давлат Хавфсизлик Хизмати раиси бўлиб ишлаган ва коррупция ҳамда мансабни суиистеъмол қилиш айблари билан 18 йилга қамалган Ихтиëр Абдуллаев ҳам қамоқдан хат чиқариб, ўзининг қийноққа солинганини иддао қилган.\nАввалига блогер Улуғбек Ашур канали, кейин эса Би-би-си Ўзбек хизматига гапирган Абдуллаевнинг отаси ва ўғли Ихтиëр Абдуллаевнинг қамоқдаги қийноқ ҳамда ëмон муомала ортидан саломатлиги ёмонлашганлигини иддао қилишган.\n10 март куни Озодлик бу иддаолар юзасидан Гулнора Каримова жазо ўтаëтган умумий тартибли 21-сонли аёллар колонияси бошлиғи Гулҳаë Каримова ҳамда Ихтиëр Абдуллаев билан бирга жазо ўтаган собиқ маҳбуслар билан суҳбатлашиб, мавзуга ойдинлик киритди. Озодлик суҳбатдошларининг фикрича¸ жазони ўтаëтган VIP маҳкумларга бошқа маҳкумларга нисбатан "яхшироқ шароитлар яратилган".\nОзодлик гаплашган Бош прокуратуранинг исми очиқланишини истамаган мулозими Ўзбекистон қамоқхоналарида VIP камералар ва алоҳида муомала кўрсатиладиган вип-маҳкумлар ҳам йўқлигини таъкидлади.\n“Бу ерда ҳамма нарса қийноқ устига қурилган”\nГулнора Каримованинг қизи Имон Каримова юритаëтган Telegram каналида 10 март куни қўйилган қисқа матнда 8 март муносабати билан озод қилинган собиқ маҳкумалардан бири Гулнора Каримовадан мактуб олиб чиққани иддао қилинади. “Яқинда КИН-21дан озод қилинган жасур аëл шарофати билан Гулнора Исломовна ҳақида хабар ва унинг саломатлиги борасида маълумот олдик. Шунингдек, мана бу шеър ëзилган мактубни ҳам олдик. Афсуски, Гулнора Исломовна билан бошқа ҳеч қандай алоқа йўқ. Биз ëзган мактубларни унга беришмаяпти. Адвокат қўйилмади. Телефон суҳбатига ҳам изн йўқ. Бу шеър унинг ҳис-туйғулари изҳоридир. Ўзбекистон турмаларидаги аҳвол одам тассаввур қилолмайдиган даражада ëмон. Жазо ўтаганлар нима азоблар ичидан ўтганини ўзлари билишади. Чунки Ўзбекистонда қонун устуворлиги йўқ.”\nБу кириш сўзига Гулнора Каримованики деб айтилган ва рус тилида ëзилган 14 мисра шеър илова қилинган.\n“Бу ерда сени ҳақоратлашар тинмайин” дея бошланган шеър “Бу ерда ҳамма нарса қийноқ устига қурилган. Сени ҳар куни, ҳар он, ҳар сония қийнашар” деган сатрлар билан давом этади ва “Бу ерда қонунлар топталмоқда. Бу қонунларни ҳеч ким ўқимаган ҳеч қачон. Топташар ҳар он. Оддий инсонликнинг ҳаёт тарзини¸одамнинг одамлигини ер билан бир қилишади бу ерда!!!” деган мисралар билан якунланади. (Бу ва бошқа таржималар мақола муаллифига тегишли)\nОзодлик Гулнора Каримовнинг маданиятга оид тадбирларида у билан бирга бўлган, аммо исми айтилишини истамаган санъатшуносга бу шеърни кўрсатди.\nСуҳбатдош шеър ритми ва сўзлар тузилишига қараб, “ҳа, буни Гулнора ëзган¸ кошки ëзмасайди”, - деди.\nРасман: Қийноққа тутилмаган\nОзодлик Гулнора Каримова ўз шеърий сатрларида “қийноққа тутилганини” иддао қилган умумий тартибли 21-сонли аёллар колонияси бошлиғи Гулҳаë Каримова билан боғланди.\nҚамоқхона бошлиғи маҳкумалар¸ хусусан, Гулнора Каримовага нисбатан қонунда белгиланмаган ҳеч бир ҳаракат қилинмаганлигини таъкидлади.\n“Албатта, Гулнора Каримова ҳақида ëзиш журналист ўлароқ сизнинг ҳуқуқингиз. У қийноққа тутилмагани ва жазони ўташ шароити қонунда белгилангандай, деган гапимга ишонмасангиз, менинг бевосита раҳбарларим- Жазони ижро этиш Бош бошқармасидан қайта сўрашингиз мумкин”.\nЖорий ой бошида Гулнора Каримова билан 20 ой бирга ўтирган собиқ маҳкума Мавлуда Ҳакимова маҳаллий блогерлар билан суҳбатда “Гулнора Каримованинг бошқа маҳкумалардан кўра яхшироқ шароитда экани” ва “егани олдида, емагани орқасида” эканлигини таъкидлаган эди.\nЖорий ой бошида 21-сонли аёллар колониясини махсус комиссия таркибида бориб кўрган ҳуқуқ фаоли Абдураҳмон Ташанов ҳам Гулнора Каримованинг қийноққа тутилганига ишонмайди:\n“Қамокхонада қийноқ бўлиши мумкин, аммо Гулнора Каримовага нисбатан қийноқ қўлланилишига ишонмайман. Ҳар ҳолда, алоҳида эътибордаги маҳкума. Омбудсман бир неча марта кириб чиқди, инсон ҳуқуқлари бўйича комиссия доимий кириб турибди жентурмага. Бундай вазиятда Гулнорага қийноқ қўлланилиши мумкинмас. Эҳтимол, турма унинг аввалги аётига қиёслаганда хақиқатан дўзахдир, аммо қонун барчага баробар.”\nБировга раво кўрилмайдиган маскан\nГулнора Каримова қамоқдан чиқарган мактубига илова қилинган шеърда жазо ўташ маскан манзарасини чизилади:\n”На фарëдинг, на додингдан авлодинг бехабардур тоабад. Кимса сасин чиқармас бу ерда,\nВиждони ўлмаган¸ шарафи сўнмаган¸ танҳоларнинг қамоқ муддатини чўзишар бу ерда”.\nБир пайтлар биринчи президент қизининг оммавий маданий тадбирларида унга ҳамроҳлик қилган таниқли санъатшунос назарида, Гулнора Каримова ëзган сатрлар реал воқеликдан кўра кўпроқ ички туғëнлар изҳори:\nИнсон фарëдига кимса эътибор бермас¸ Хашаротга айлантирилган Ҳазрати Одам,\nБу ерда саноқли одам Тангрига инонар. Бу ерда сотқинлик арвоҳи подшоҳлик қилар\nҲисобсиз одамнинг ҳаëти қамишдай синган ва улар юзтубан қулашга мажбурланаëтир,\nБу ерда инсонлик ëнмоқда. Инсон юзидан томиригача суғурилмоқда инсоний қиëфа,\nБу ерда шараф ва ғурурингдан мосуво қилишар. Буткул адо бўлгунингча пажмурдаликда,\nБу ерда ҳар одам бўйнида нархнома. Фақат рақамлар бу салтанатда султонлик қилар,\nФақат саноқли одамлар ит бўйинбоғини шарафсизлик учун боғламай қўйган бу ерда.\nГулнора Каримова билан 20 ой бирга ўтирган Мавлуда Ҳакимова аввалига қамоқхона шароитларини мақтагандай бўлса ҳам, суҳбат ўртасида кўзига ëш олиб “Ҳеч кимни у ерга раво кўрмайман¸ ҳеч кимни. Ҳеч бир аëл кишини у ерга боргулик қилмасин. Ҳеч қачон. 20 ой ўтирдим. Ҳеч кимни у ерга раво кўрмайман” , - дея афсус билан таъкидлайди.\n"Энг катта порахўр"\nБританиялик криминология профессори Кристиан Ласслеттнинг ёзишича,¸ Гулнора Каримованинг жинояти мутлақо ўз исботини топган ва у тўғри жазо ўтамоқда:\n“Далиллар Каримова яхши уюштирилган синдикатнинг рэкетчилик фаолияти Ўзбекистоннинг ижро этиш, қонун чиқариш ҳамда миллий хавфсизлик тармоқлари орқали амалга оширилишини назорат қилиб турганини кўрсатади”.\nЎтган йили эълон қилинган суриштирув муаллифларининг таъкидлашича, Каримованинг жиноий синдикатидаги ёрдамчи ва югурдакларнинг аксари юқори лавозимли расмийлар бўлган. Бу шахслар Каримова можароси оммага аён бўлганидан кейин ҳам юқори лавозимларда ишлашда давом этмоқда.\nАҚШ Адлия вазирлиги ҳузуридаги прокуратура идорасининг Нью-Йорк жанубий ҳудуди бўйича прокурори 2019 йилнинг 7 март куни Гулнора Каримовага нисбатан расмий айбловларни эълон қилган эди.\nКаримова қарийб 10 йил давомида турли молиявий схемалар орқали акциялари АҚШ биржасида сотувга қўйилган уч йирик халқаро телеком ширкати – TeliaSonera, VimpelCom ва МTCдан жами 865 миллион доллар пора олганликда айбланади.\nАдлия вазирлиги баëнотида таъкидланишича¸ Каримова АҚШнинг хориждаги коррупцияга қарши курашиш тўғрисидаги қонунига кўра, ҳозирга қадар энг катта пора олганликда айбланган шахсдир.\nҚамоқхонада гуппи тикаëтган ДХХ раиси\nДавлат Хавфсизлик Хизмати (ДХХ)га 2018-2019 йилларда раҳбарлик қилган Ихтиёр Абдуллаевнинг яқинлари ҳам махсус хизматлар ва куч тизимларининг собиқ раҳбари қийноққа солинганини иддао қилди.\nРашитжон Қодиров ва Ихтиёр Абдуллаев Мирзиёев ҳокимиятга келгач коррупция айблари билан қамоққа ташланган мулозимлардан\nЯқинларининг иддао қилишича, Абдуллаев бир муддат темир қафасда сақлангани ва қамоқхонадаги ëмон шароитлар боис саломатлиги ёмонлашган.\nЎғли Азиз Абдуллаевнинг Би-би-сига айтишича, жорий йил январида отаси Президент Мирзиёев номига 27 варақлик хат битиб, унда ўзига қўйилган барча айбларни «эпизодма-эпизод» рад қилган. Аммо оиланинг ишонишича, хат манзилга етиб бормаган, Абдуллаев эса жазо тариқасида карцерга ташланган.\nОзодлик Ихтиëр Абдуллаев билан бирга жазо ўтаган собиқ маҳкум билан гаплашди. Бу маҳкумга кўра¸ “охирги пайтда Абдуллаевнинг қамоқдаги шароити яхшиланган ва у бошқа маҳкумлар орзу қиладиган енгил иш “тикув машинасида гуппи (пахталик нимча) тикиш ишига ўтказилган. Маҳкумнинг сўзларига кўра, Ихтиëр Абдуллаев тикувчилик ҳунарини яхши ўзлаштириб, чеварликда бошқа махкумларга ўрнак бўлган.\n2019 йилнинг 27 сентябрида Ўзбекистон Ҳарбий суди Ихтиёр Абдуллаевни, куч тизимларининг қатор бошқа зобитлари билан бир қаторда, йирик миқдордаги порахўрлик, ўз мансабини суиистеъмол қилиш ва товламачиликда айбдор, деб топиб, 18 йилга озодликдан маҳрум қилган эди.\nЁпиқ маҳкама тафсилотлари давлат сирлари важидан матбуот ва жамоатчиликка ошкор қилинмаган. Аммо суддан аввал интернетда шов-шувга сабаб бўлган мақолаларда Абдуллаев ўзига ишонган шериклари билан Президент Шавкат Мирзиёев ва оиласи ортидан кузатув ўрнатишда айблангани иддао қилинганди.\nМирзиëевнинг VIP маҳкумлари\nТошкент вилоятининг Зангиота туманида жойлашган ҳууқуқни муҳофаза қилиш органларининг собиқ ходимлари сақланувчи махсус колониядан яқинда озодликка чиқарилган маҳкумлардан бири айни муассасадан ДХХ раисининг собиқ ўринбосари, генерал Ҳаёт Шарифхўжаевнинг 2020 йил декабрида озод қилинганини айтди.\n“Суд томонидан 6 йилга озодликдан маҳрум қилинган Шарифхўжаевга қўйилган ЖКнинг 301-моддаси 2-қисми 1-қисмга қайта малакаланиб, муддати қисқарди ва озодликка чиқарилди”, деди собиқ маҳкум.\nШунингдек, собиқ маҳкум ДХХ собиқ раиси Ихтиёр Абдуллаевнинг саломатлиги яхши экани, унинг тикув цехига шу йил февраль ойи ўрталарида олинганини таъкидлади. Собиқ Бош прокурор Рашитжон Қодиров эса, тез-тез тиббиёт бўлимида қон босими туфайли даволанмоқда. Собиқ маҳкумнинг сўзларига кўра, Қодиров колонияда деярли ҳеч ким билан мулоқот қилмайди.\n“Бу турдаги номдор маҳкумларга қийноқлар қўлланилмайди. Уларга бу ерда ўтиришнинг ўзи қийноқдир”, - дейди собиқ маҳкум Озодликка исмини очиқламаслик шарти билан.\nЎзи қазган чуқурга тушганлар\nОзодлик билан суҳбатда бир пайтлар Гулнора Каримованинг тадбирларида у билан ëнма-ëн ўтирган ва бугун "уялганидан" исми зикр этилмаслигини сўраган санъатшунос ўзбек қамоқхоналарида ўтирган собиқ элита мансубларига нисбатан қалбида эмпатия йўқлигини айтади:\n“Улар бу тизимни ўзлари яратди. Аргентиналик ëзувчи Хулио Кортасар асари қахрамони қийноқ машинаси яратади ва ўзи шу қийноқ машинаси қурбонига айланади. Қиссадан ҳисса: қийноқ машинасини яратманг. Бу гапни мен бугун ўзини малика бўлишга чоғлаëтган янги тўнғич қизлар ва чексиз ҳокимиятдан маст амалдорларга айтаман”, - дейди ўзбекистонлик санъатшунос.\nЎзбекистон қамоқхоналари Каримов бошқаруви даврида шафқатсиз қийноқлар билан ном чиқарган. Инсон ҳуқуқлари ташкилотлари ўзбек ҳуқуқ-тартибот идоралари ва махсус хизматлари қийноқлар учун масъул эканини айтиб, қийноқ қўлловчиларни жазога тортиш чақирган.\nМирзиёев ҳокимиятга келиши ортидан ҳуқуқ фаоллари қамоқхоналарда, хусусан, Каримов даврида энг кўп қийноқ қурбонлари бўлган диний-сиёсий айблар билан қамалганларга нисбатан қийноқлар билан боғлиқ хабарлар камайганини қайд этишган. Аммо ҳуқуқ фаолларига кўра, тергов ҳибсхоналари ва жазони ўташ муассасаларида қийноқлар ҳануз давом этмоқда.\nПрезидент Мирзиёев ўз чиқишларида қийноқларга барҳам беришга чақирган, аммо унинг шахсан ўзи "президент ва давлатга қарши хиёнат"да айблаган қатор собиқ куч тизимлари мулозимларига нисбатан адолатли маҳкамани таъминлашга чақирмаган. Таҳлилчилар президентнинг бу каби чиқишлари адолатни қарор топтириш уринишидан кўра кўпроқ қасос ҳаракатига ўхшаб кетишини айтадилар.


ФИФА ва УЕФА собиқ раҳбарларига товламачилик айблови билдирилди\n18 январ 2022, Тошкент вақти: 00:19\nБлаттер ва Платини, 2015 йилда олинган фотосурат.\nШвейцария прокуратураси Футбол халқаро федерацияси - ФИФА ва Европа футбол ассоциациялари иттифоқи- УЕФАнинг собиқ раҳбарлари Зепп Блаттер ҳамда Мишел Платинига товламачилик айбловини билдирди.\nЗепп Блаттер ва Мишел Платини 2 миллион швейцария франки ( 2 миллион доллардан бир оз кўпроқ) миқдоридаги маблағни ҳужжатларни сохталаштириш орқали ноқонуний ўзлаштириб олгани аниқланган.\nБу факт ошкор этилган пайтда, яъни 2015 ва 2016 йилларда бу икки Блаттер ва Платини ўз лавозимларидан истеъфо берган эдилар. Уларга футбол фаолияти билан шуғулланиш бир неча йилга тақиқланган. Дастлабки тергов жараёнида бу икки шахс коррупцияда ва бошқа қатор қонунбузарликларда ҳам айбланган эди.\nСуд айбдор деб топса, улар бир неча йиллик қамоқ жазосига ҳукм қилинишлари мумкин.


09:48 20 Январ 2021\n15:45 09.04.2020 Ҳавола олиш\nТОШКЕНТ, 9 апр - Sputnik, Максим Рубченко. ОПЕК+ энергетика вазирларининг бугунги учрашуви альянс тарихидаги энг муҳимларидан бири бўлади. Асосий мавзу – бир неча ҳафта ичида деярли икки баравар қулаган нархларнинг пасайишини олдини олиш учун нефт қазиб олишни қисқартириш. Бироқ, махсус келишувларни кутмаса ҳам бўлади.\nМунозаралар кескин бўлади, нефт қазиб олишнинг умумий қисқартирилиши бўйича келишувга эришилган: кунига ўн миллион баррел. Саудия Арабистони ўз ишлаб чиқаришини уч миллион баррелга қисқартиришга тайёр, Бирлашган Араб Амирликлари, Ироқ ва Россияга эса қисқартиришни бир ярим миллиондан таклиф қилмоқда.\nБир қарашда, бу Россия учун жуда жозибали: ОПЕКнинг етакчи мамлакатлари даражасида ва саудияликларникидан икки баравар оз. Бу дегани, бизнинг жаҳон нефт бозорида улушимиз пасаймайди.\nБироқ, араблар Москва учун тузоқ тайёрладилар. Ҳисоб-китоблар ҳозирги ишлаб чиқариш даражасидан келиб чиқади, ОПЕК мамлакатлари эса апрел ойида ишлаб чиқаришни кескин оширди.\nХусусан, Саудия Арабистони - 2,5 миллион баррелга. Шундай қилиб, Ар-Риёд ваъда қилган уч миллион атиги ярим миллионга айланади.\nБАА қазиб олишни бир миллион баррелга, Ироқни 200 мингга оширди. Россия эса март ойининг даражасини сақлаб қолди. Натижада, Москва муомаладан бир ярим миллион баррелни олиб ташлашга мажбур бўлади, ҳар бир ОПЕК+ ҳамкорига қараганда кўп. Картельга бозор улушини ҳам бериб юборишга тўғри келади.\nМосква буни яхши билади, шунинг учун Россиянинг бугунги музокаралардаги асосий шарти – қисқартиришни ҳисоблашда март ойидаги ишлаб чиқариш ҳажмини ҳисобга олиш. Саудияликлар бунга рози эмас ва янги ОПЕК+ битимининг эҳтимоллиги нолга яқин.\nУшбу чалкашликдан чиқишнинг йўли бор албатта. ОПЕК+ иштирокчилари ҳозирги кунгача ишлаб чиқаришни ошириб келган америкаликлар учун бозорни бериб қўйишдан жуда қўрқишади.\nАгар АҚШ ўз зиммаларига келгусида кенгайишдан ўзларини тийганида эди, унда ҳаммаси осонрок кечган бўларди. Аммо Вашингтон ОПЕК+ музокараларида қатнашмайди.\nАммо АҚШ Энергетика вазири Денни Бруйетт эртага, 10 апрель куни "Катта йигирмалик" энергетика вазирларининг йиғилишида иштирок этади. У ерда нефт бозорини барқарорлаштиришга ёрдам берадиган қарорлар қабул қилиниши мумкин.\nШу билан бирга, Вашингтон хусусий нефт компанияларига қанча нефт қазишлари тўғрисида кўрсатма беришга ҳаққи йўқлиги ҳақида огоҳлантирди. Дональд Трамп таъкидлаганидек, бу ерда ҳамма нарсани "талаб ва таклиф" белгилайди.\n"Бу ўз-ўзидан автоматик тарзда рўй беради, - дея тушунтирди Америка президенти. - Америка компаниялари аллақачон ишлаб чиқаришни қисқартирмоқда - ва жуда жиддий миқдорда".\nДарҳақиқат, сешанба куни ExxonMobil капитал қўйилмаларни 30 фоизга қисқартиришини эълон қилди, бу келгуси йилда нефт қазиб олишни асосан сланец конлари ҳисобига кунига 100-150 минг баррелга камайтиради. Chevron инвестицияларини 20 фоизга камайтиришни режалаштирмоқда, шу жумладан сланец ишлаб чиқарувчиларини молиялаштиришдан бош тортмоқда (уларга икки миллиард доллар йўналтирилиши керак эди).\nЭнг йирик сланец компанияларидан бири бўлган Continental Resources ҳам четда қолмади. "COVID-19 туфайли нефт ва нефт маҳсулотларига глобал талаб 30 фоизга пасайди. Шунга мос ҳолда, биз апрел ва май ойларида ишлаб чиқаришни худди шу миқдорга камайтирамиз", - деди ижрочи директори Билл Берри.\n"АҚШнинг нефт саноати ОПЕК+ давлатлари талаб қилаётган қисқартиришни амалга оширишни бошлади, - деб ёзди Bloomberg энергетика бўйича етакчи мухбири Жавье Блас твиттерда: "Албатта, бунинг барчасини паст нархларнинг капитал харажатларга таъсири билан тушунтирса бўлади. Аммо кўринишидан, ОПЕК+ учун бу жуда маъқул".\nЧоршанба куни АҚШ Энергетик маълумот бошқармаси бу йил нефт қазиб олиш бўйича прогнозга аниқлик киритди: кунига 12,99 эмас, балки кунига 11,8 миллион баррел. Мўъжизавий равишда, бу пасайиш (тахминан 1,2 миллион баррелга), агар улар ОПЕК+ да иштирок этсалар, америкаликлар амалга ошириши керак бўлган миқдорга тўғри келди.\nАгар жума куни ҳам келишиш имкони бўлмаса, бозор жиддий зарбаларга дуч келади. "Биз ҳисоблаймизки, Брент апрелда бир баррели учун ўн долларгача тушади ва иккинчи чоракда ҳам шу даражада қолиши мумкин, эҳтимол", деди IHS Markit энергетик маслаҳатлар бўйича вице-президенти Виктор Шум.\nFitch рейтинг агентлиги таҳлилчилари бундан ҳам пессимист: уларнинг прогнозларига кўра, қора олтин нархи "бир хонали минимумларгача" пасаяди.\n18:54 Путин “матрёшкаси” ёки Россиянинг янги сув ости кемаси ҳақида нималар маълум бўлди


Республика шошилинч тиббий ёрдам илмий маркази Жиззах филиалига директор тайинланди - xabar.uz\nРеспублика шошилинч тиббий ёрдам илмий маркази...\n18.01.2021 12:04 0 1478\nФарҳод Норқўзиев Норпўлатович Республика шошилинч тиббий ёрдам илмий маркази Жиззах филиали директори лавозимига тайинланди. Бу ҳақда ССВ матбуот хизмати хабар берди.\nТиббиёт фанлари номзоди, 50 ёшли мутахассис Фарҳод Норқўзиев ўз фаолиятини Академик В. Вохидов номидаги Республика ихтисослаштирилган хирургия илмий-амалий тиббиёт марказининг лазер хирургияси бўлими врач-хирурги вазифасидан бошлаган. Кейинчалик ушбу марказнинг лазер хирургияси бўлими мудири лавозимида ишлаган.\n2011 – 2017 йилларда Республика шошилинч тиббий ёрдам илмий маркази Жиззах филиали директори, 2017 – 2020 йилларда Жиззах вилояти соғлиқни сақлаш бошқармаси бошлиғи вазифасида фаолият юритган.\nЭслатиб ўтамиз, мазкур филиалнинг аввалги бошлиғи Даврон Тўлаганов Республика шошилинч тиббий ёрдам илмий марказига бош директор эти тайинланганди.\nЖиззах Республика шошилинч тиббий ёрдам илмий маркази


Россия президенти Владимир Путин Россия фуқаролигини олишда қасамёд келтириш тартибини тасдиқлади.\nТаъкидланишича, қасамёд Россия ички ишлар вазирлиги ҳудудий органларида, Россия элчихоналари ва консуллик идораларида, маҳаллий ўзини бошқариш иидораларида, тарихий, жанговар ва меҳнат шон-шуҳрати жойларида, Россия давлати озодлиги ва мустақиллиги учун жангларда ҳалок бўлган жангчилар биродарлик қабрлари ёнида келтирилиши мумкин.\n“Қасамёд келтирувчи шахс қасамёд матнини овоз чиқариб ўқийди, сўнгра бланканинг тегишли жойида исми-шарифи, қасамёд келтирилган санани ва имзони қўяди”, деб айтилган ҳужжатда.\nПутин октябрда фуқаролик олаётганлардан қасамёд келтиришни талаб қилувчи Россия фуқаролигига қабул қилиш қарорини имзолаганди.\nИюлда Путин террорчилик ва экстрезим учун судланганларнинг фуқаролик олиш қарорини бекор қилишга имкон берувчи ва Россия фуқаролигини олишда қасамёд келтириш жараёнини жорий қилувчи қарорни имзолаганди. Бундан ташқари, қонун украиналиклар учун фуқаролик ва яшашга рухсат ҳуқуқини олишнинг соддалаштирилган жараёнини жорий қилишни назарда тутади.\nВладимир Путин президентлик сайловлари Россия фуқаролиги


Тожикистон COVID-19 қурбонлари сони бўйича минтақада олдинги ўринга чиқиб олди\n11 апрел 2021, Тошкент вақти: 18:08\nДушанбедаги Истиқлол тиббиёт марказига кириш жойи, 2020 йил 30 марти.\nКоронавирусга чалиниш бўйича илк ҳолат расман қайд этилганидан уч ҳафта ҳам ўтмай, Тожикистон Марказий Осиё мамлакатлари орасида қурбонлар сони бўйича биринчи ўринга чиқиб олди. Мамлакат Соғлиқни сақлаш вазирлиги маълумотига кўра, айни пайтда коронавирус важидан оламдан ўтганлар сони 41 нафарга етган. Бу рақам Ўзбекистонда 13, Қирғизистонда 14, Қозоғистонда 35 га тенг.\nСўнгги кеча-кундузда, расмий маълумотларга кўра, Тожикистонда коронавирусга юқтириб олиш билан боғлиқ 205 та ҳолат қайд этилган, шу тариқа беморларнинг умумий сони 1700 нафардан ошган.\nТожикистонда коронавирусга чалиниш бўйича илк ҳолат расмийлар томонидан 30 апрель куни қайд этилган. ССВ шу кунда мамлакатда 4016 киши шифокорлар назорати остида турганини билдирган.


Тўшакка михланган кишилар янги паспортни қандай олади?\nиюн 04, 2014\nПаспорт бўлимлари ходимларининг ўзи тўшакка михланган фуқароларнинг уйига боришади.\nОзодликнинг электрон почтасига келган мактубда худди шу савол берилган:\n“Менинг бир танишимнинг бахтсиз ҳодиса туфайли умуртқа поғонаси синган. Ҳозир тўшакка михланган ҳолда ётибди. У қандай қилиб янги паспорт олади? Янги паспорт олиш учун ҳамма паспорт столга бориб, компьютер олдида расмга тушиши ва бармоқ изини топшириши керак, дейишган. Лекин танишимда бунинг иложи йўқ-ку. Шундай одамларга паспорт олишда қандай имтиёзлар бор? Қандай қилиб, улар паспорт олишади?”, дея сўради ўзини таништирмаган Озодлик муштарийси.\nЎзбекистон Ички ишлар вазирлиги Хорижга чиқиш, кириш ва фуқароликни қайд этиш республика бошқармасининг махсус мутахасисининг айтишича, паспорт столга ўзи кела олмайдиган фуқароларининг уйига бориб, у суратга туширилади ҳамда бармоқ излари олинади:\n"Бунинг учун фуқаро дастлаб ўзи яшаётган туман ёки шаҳардаги паспорт бўлими бошлиғи номига ариза ёзади. Аризада ўзининг аҳволи ҳақида яъни нима сабабдан паспорт столга бора олмаслиги сабабини кўрсатиб, паспортни расмийлаштиришга рухсат сўрайди. Агар касал бўлса, паспорт столга бора олмаслигини исботловчи справкани кўрсатади. Справка тиббий муассасадан олинади. Ўша аризани кимдир олиб келиб, паспорт столга топширади. Ўша аризани олгач, паспорт стол ходимлари ўзининг мобильний станцияси билан бориб, фуқаронинг сурати ва бармоқ изларини олиб келади. Кейин эса ўша фуқарога биометрик паспорт берилади", деди Хорижга чиқиш, кириш ва фуқароликни қайд этиш республика бошқармасининг махсус мутахасиси.\nАзиз муштарий агар сизнинг бугунги саволга муқобил жавобларингиз бўлса, ёки ўз тажрибангизда синалган ҳолатлар билан Озодлик олган жавобларни тўлдира олсангиз, ўз фикр-мулоҳазаларингизни шарҳ сифатида қолдиришингизни сўраймиз.\nШунингдек, яна қайси саволларга жавоб топишни истайсиз, OzodJavobга мурожаат қилинг.\nСаволларингизни скайп орқали Оzodskype ëки ErkinMikrofon га йўллашингиз мумкин.


Лавров: «… ўз-ўзидан ижарага олишнинг умуман имкони йўқ»\n18:55 / 20.02.2017\nРоссия ташқи ишлар вазири Сергей Лавров Украина Олий радаси депутати Андрей Артеменконинг Москвадан санкцияларни олиш ва Қримни ижарага бериш «режа»сига фикрини билдирди.\n«Бунга изоҳ беришим мушкул, чунки ўз-ўзидан ижарага олишнинг ҳеч ҳам иложи йўқ», — деган Россиянинг бош дипломати.\nУнинг сўзларига кўра, бу каби режалар «шуни кўрсатмоқдаки, ўйин қоидаларини қайта ёзиб чиқишга уринишлар бўлади».\n«Буларнинг бари истар-истамас, 2015 йил февралида Минскда эришилган келишув шартларидан эътиборни чалғитади. Бу келишувнинг эса бошқа муқобили йўқ», — деб таъкидлаган Лавров.\nАввалроқ, The New York Times газетаси хабарига кўра, АҚШ президентининг миллий хавфсизлик бўйича собиқ маслаҳатчиси Майкл Флиннга, у истеъфога чиқмасдан аввалроқ, Россияга қарши санкцияларни бекор қилишга доир режа тақдим этилган. Уни тузишда Украина парламенти депутати Андрей Артеменко муҳим ўрин тутган.\nАртеменконинг ҳикоя қилишича, режа бандлари орасида — «Донбасснинг Украина таркибига қайтиши», Украинанинг нейтрал мақомини тасдиқлаш кабилар бор. У НАТО, ЕИ ва Божхона иттифоқининг ҳеч бирига қўшилмайди.\nБундан ташқари, Украинада Қримни Россияга 30-50 йилга ижарага бериш кўзда тутилган. Бу муддат поёнига етгач, Қрим ярим оролида унинг кимга тегишли бўлишига ойдинлик киритувчи сўнгги референдум ўтказилади.


Фиқҳ дарслари (154-дарс) Намознинг ташқарисидаги фарзлар (учинчи мақола)\n18:00 / 30 сентябрь 776 pdf Ўқиш режими + -\nНажас ерга қамалган одам иложи борича нажасдан четланган ҳолда намозни ўқиши фарз.\n«Аврат» сўзи луғатда «нуқсон», «айб» деган маъноларни билдиради.\nШариатда эса беркитилиши вожиб ва назар солиш ҳаром бўлган нарса авратдир.\nАвратни тўсиш шартлигига далиллар:\n1. Аллоҳ таоло Аъроф сурасида:\n«Ҳар бир ибодатда зийнатингизни олинг», деган (31-оят). Яъни «кийимингизни кийинг, авратингизни тўсинг».\n«Аллоҳ ҳайз кўрувчининг намозини фақат химор (рўмол) ила қабул қилади», дедилар».\nДемак, аёл киши боши ва кўксини тўсиб турувчи кийим, яъни рўмолсиз намоз ўқиши мумкин эмас.\n«Қибла» – луғатда «қаршида, рўпарада турган нарса» дегани.\n«Ва қаердан чиқсанг ҳам юзингни Масжидул Ҳаром томон бур. Қаерда бўлсангиз ҳам юзингизни у томонга буринг», деган (150-оят).\nПайғамбаримиз соллаллоҳу алайҳи васаллам Мадинаи Мунавварага ҳижрат қилиб келганларидан сўнг Байтул Мақдис томонга қараб намоз ўқишни бошлаганлар. Қибла ўша томон бўлган.\nПайғамбаримиз соллаллоҳу алайҳи васалламнинг Мадинаи Мунавварага келишлари робиъул аввал ойида бўлган. Қибланинг Каъба томон бурилиши эса ҳижрий иккинчи йили, ражаб ойининг ярмида бўлган. Шу икки муддат ичида Байтул Мақдис қибла бўлиб турган. Сўнг Каъба қибла бўлган.\nرَوَى أَبُو دَاوُدَ: أَنَّ يَهُودِيًّا خَاصَمَ أَبَا الْعَالِيَةَ فِي الْقِبْلَةِ، فَقَالَ أَبُو الْعَالِيَةُ: إِنَّ مُوسَى كَانَ يُصَلِّي عِنْدَ الصَّخْرَةِ، وَيَسْتَقْبِلُ الْبَيْتَ الْحَرَامَ، فَكَانَتِ الْكَعْبَةُ قِبْلَتَهُ، وَكَانَتِ الْصَخْرَةُ بَيْنَ يَدَيْهِ. فَقَالَ الْيَهُودِيُّ: بَيْنِي وَبَيْنَكَ مَسْجِدُ صَالِحٍ. قَالَ أَبُو الْعَالِيَةُ: فَأَنَا صَلَّيْتُ فِي مَسْجِدِ صَالِحٍ وَقِبْلَتُهُ إِلَى الْكَعْبَةِ. وَأَخْبَرَ أَبُو الْعَالِيَةُ أَنَّهُ صَلَّى فِي مَسْجِدِ ذِي الْقَرْنَيْنِ وَقِبْلَتُهُ إِلَى الْكَعْبَةِ.\nИмом Абу Довуд ривоят қилади:\n«Мусо харсанг тош олдида намоз ўқирди ва Байтул Ҳаромга юзланар эди. Каъба унинг қибласи бўлган. Тош унинг олдида бўлган», деди.\n«Сен билан менинг орамизда (ҳукм қилувчи) Солиҳнинг масжиди», деди яҳудий.\n«Мен Солиҳнинг масжидида намоз ўқиганман. Унинг қибласи Каъбага қараган», деди Абул Олия.\nАбул Олия Зулқарнайннинг масжидида ҳам намоз ўқигани ва унинг қибласи ҳам Каъбага қараганлигининг хабарини берди».\nКамина ходимингизнинг ўн етти йил роҳиб бўлиб, кейин мусулмон бўлган бир дўсти насороларнинг Қуддусдаги бош ибодатхонасининг қибласи ҳам Каъбага қарагани ҳақида хабар берган.\nХавф пайтида ва шаҳар ташқарисида улов устида нафл намоз ўқиш бундан мустасно. Яъни душман, йиртқич ҳайвон хавфи таҳдид солиб турганда ва улов устида кетаётган шахс нафл намоз ўқимоқчи бўлса, қиблага қарамай намоз ўқиса бўлади.\nШу билан бирга, қиблага юзланиш учун қудрат ҳам бўлиши лозим. Боғлаб қўйилган ёки бемор одам ўзини ечиб юборадиган ёки қиблага юзлантириб қўядиган шахсни топмаса, қиблага юзланмай намоз ўқиса бўлади.\nКим Каъбани кўриб турса, унга Каъбанинг ўзига юзланиши фарз. Каъбани кўра олмайдиган одам у томонга юзланса кифоя қилади. Намозхон бадани ва назари билан Каъбага юзланади. Уламолар: «Баъзи бир масжидларнинг қибласи 45°гача ўнг ва чап томонга бурилган бўлса, у масжидда намоз ўқиш жоиз. Лекин 45° ёки ундан ортиқ бўлса, жоиз эмас. Чунки бунда намозхон қибла тарафдан бошқа тарафга юзланиб қолган бўлади», деганлар.\nValiyor 10:04 / 05 октябрь\nКўп билмаган нарсаларим бор экан шуларни билиб олдим.\nSamandar 22:18 / 01 октябрь\nМақоладан òзим учун яна бир бор эслатма олдим.Аллоҳ ҳайрли қилсин\n20:00 / 01 октябрь 2230\n09:00 / 02 октябрь 836\n2299 17:23 / 22.12.2017\n2174 05:00 / 18.01.2017\n3563 05:00 / 03.03.2017


Нега соппа-соғ одамга ўлим хавф солади?...\n19.11.2019 10:35 0 4137\nФото: «Spordimeditsiini SA»\nАмерика олимлари (Массачусетс технология институти ҳамда Гарвард университети ҳамкорликда) соғлом одамларнинг кутилмаганда ўлим топиши сирини топиш томон муҳим қадам ташлашди, дейилади «MedicalXpress»да чоп этилган тадқиқотда.\nХабарларга кўра, ҳар йили соппа-соғ, умри давомида ҳеч қачон юрак-қон томир касалликлари билан оғримаган тахминан 220 минг нафар инсон фавқулодда ўлим топади. Бунинг сири нимада?\nОлимларнинг фикрича, сир ДНКда яширинган бўлиши мумкин.\nФавқулодда ўлимга оид 600 та ҳолат таҳлил қилинди. ДНКнинг барча аниқланган вариантлари кўриб чиқилди ва шундан 15 таси клиник муҳим патоген вариант сифатида таснифланди.\nШундан сўнг олимлар ўрта ёшли 4525 нафар киши устида фавқулодда ўлим рискини аниқлашга киришиб, 41 нафарида (бу тахминан 0,9 фоиз) ўша патоген вариант мавжудлигини аниқлашди.\n«Бу кашфиёт генетик тестдан ўтказиш кутилмаганда ўлим топиш хавфига рўпара келиши мумкин бўлган инсонларни олдиндан аниқлаш мумкинлигини кўрсатади», — деди тиббиёт фанлари доктори, кардиолог Амит В.Хера.\nГенетик омиллар касаллик хавфига қандай таъсир ўтказишини билиш учун тадқиқотчилар айрим Америка шифохоналарини ўз дастурларига қўшишди. Олимлар беморларни ўрганишади ва «хавф остидаги» беморлар учун индивидуал профилактик дастурлар ишлаб чиқишни режалаштиришмоқда.\nкасаллик саломатлик ўлим юрак-қон томир\nХориж 29/09, 13:44


Инсон маънавий жиҳатдан етук бўлса, у жамиятда ўрнатилган қонун-қоидаларни ҳурмат қилади ва сўзсиз бўйсунади. Атрофидагиларга нисбатан эътиборли бўлади. Ўзаро муомала маданиятига амал қилади. Жамиятимизда фуқароларнинг бир-бири билан бўладиган муносабатини тартибга солиш чоралари қонунчилигимизда ҳам белгилаб қўйилган.\nЎзбекистон Республикасининг Маъмурий жавобгарлик тўғрисидаги кодексининг 41-моддасига кўра, ҳақорат қилиш, яъни шахснинг шаъни ва қадр-қимматини қасддан камситиш энг кам ойлик иш ҳақининг йигирма бараваридан қирқ бараваригача жарима солишга сабаб бўлади. Жиноят кодексининг 140-моддасида эса ана шундай ҳаракатлар маъмурий жазо қўлланилгандан кейин такроран содир этилса, энг кам ойлик иш ҳақининг икки юз бараваригача миқдорда жарима, икки юз қирқ соатгача мажбурий жамоат ишлари ёхуд бир йилгача ахлоқ тузатиш ишлари билан жазоланади.\nЖабрланувчи ўз хизмат ҳамда фуқаролик бурчини бажариши муносабати билан боғлиқ ҳолда ёки хавфли рецидивист, туҳмат қилганлиги учун илгари судланган шахс томонидан ҳақорат қилинган бўлса, энг кам ойлик иш ҳақининг тўрт юз бараваридан олти юз бараваригача миқдорда жарима ёхуд икки йилдан уч йилгача ахлоқ тузатиш ишлари, бир йилдан икки йилгача озодликдан чеклаш, бир йилгача озодликдан маҳрум қилиш жазоси белгиланган.\nКўп ҳолларда фуқаролар бир-бирлари билан ўзаро келишмасдан оғзаки ёки телефон орқали тортишиб қоладилар ва ҳар хил ҳақоратли сўзларни қўллайдилар. Шунда улардан бири ҳудуддаги ички ишлар бўлими ёки профилактика инспекторига мурожаат қилади. Бу ҳолатда тарафларнинг иккиси ҳам ҳуқуқбузар деб топилади ва қонунда белгиланган тартибда жавобгарликка тортилади. Агар улардан бири ҳақорат қилишига қарамасдан ўзини тутиб, тегишли тартибда яшаш жойидаги ички ишлар органи ёки профилактика инспекторига иккинчисининг устидан шикоят қилса, у жабрланувчи сифатида жавобгарликдан озод қилинади.\nҲуқуқбузарликларнинг олдини олиш учун ҳар бир шахс, аввало, юриш-туришда, оила даврасида ўзини тутишда, фуқаролар билан муносабатга киришишда ўрнатилган қонун-қоидаларга қатъий амал қилиши билан маънавий бойлиги ва муомала маданиятини намоён қилиши лозим. Ана шунда инсон вояга етаётган фарзандларига, атрофидагиларга яхши хислатлари билан ибрат бўлади.


Департамент директори ўринбосари - Ўзбекистон Республикаси Марказий банки\nЯнгиланган сана: 23 Мар 2020, 12:00\nБанк карталарига асосланган тўлов тизимлари инфратузилмасини янада кентгайтириш борасида амалга ошириладиган ишларни бажариш ва назорат қилиш.\nРеспублика банк тизимида ҳамда тўлов хизматлари бозорида тўлов хизматларидан фойдаланишдаги масалаларни кўриб чиқиш ва ҳал қилиш.\nТўлов тизимлари субъектлари фаолиятини тартибга солиш масалалари бўйича вазифа ва топшириқлар ижросини ташкил этиш ва назорат қилиш.\nРивожланган давлатларининг тўлов тизимларига доир тажрибаларини ўрганиш ҳамда уларни республика банк тизимида татбиқ қилиш бўйича таклифлар бериш.\nБанк тизимида ҳамда тўлов тизимларида янги инновацион хизматларни жорий этиш ишларини ташкил этиш ва назорат қилиш.\nёш: 30-50 ёшгача;\nмаълумоти: Олий (Банк-молия ёки Ахборот-технологиялари);\nкамида 7 йиллик иш тажрибасига эга бўлиши лозим;\nчет тилларни билиш даражаси: рус тили (В2), инглиз тили (В1);\nжамоада ва жамоа билан ишлай олиш, оқилона қарорларни қабул қилиш, муомалали ва масъулиятли, шижоатли, янгиликларга интилувчан, ўз устида ишловчи ва ташаббускор.\n“Ўзбекистон Республикасининг Марказий банки тўғрисида”ги, “Банклар ва банк фаолияти тўғрисида”ги, “Тўлов ва тўлов тизимлари тўғрисида”ги Қонунлари ҳамда банк тизимига тегишли бошқа қонунларни билиши лозим.\nКомпьютер дастурларида: MS Office (MS Word, MS Excel, PowerPoint), интернет дастурларида яхши даражада ишлай олиш.\nМаълумотларни йиғиш ва таҳлил қила олиш.\nОғзаки ва ёзма саводхонлиги.\nОхирги янгиланиш: 29.09.2020, 02:01 (GMT+5)


Судда президент Трамп фармонини фуқаролар ва мамлакат хавфсизлигини таъминлаш мақсадида қабул қилгани иддаоси билан ҳимоя қилган Бош прокурор ўринбосари Ноел Франциско Ислом динини “дунёдаги буюк давлатлардан бири” деб атади.\n“(Трамп) бу мамлакатдаги мусулмонлар ажойиб америкаликлар эканини аниқ ва кундек равшан қилиб айтган. Бу мамлакатни яхши кўрадиган жуда, жуда кўп мусулмон давлатлар бор. У Исломни, дунёдаги буюк давлатлардан бири деб мақтаган”, - дея президент Трампнинг қарорини оқлашга уринган Бош прокурор ўринбосари Ноел Франциско.\nОлий суд мажлисида қатнашган Камситишларга қарши Америка-Араб қўмитаси директори ўринбосари Обид Аюб Ню Йорк Дейли Нюс нашри мухбири билан суҳбатда президент Трампнинг адвокати айтган гапдан ҳайратга тушмаганини айтди.\n“Бу ҳайратланарли эмас. Бу маъмурият, бу президентнинг мусулмон давлатларга нисбатан айтган гаплари жуда муаммоли. Бу президентлик сайловолди кампаниясига бориб тақалади”, - дея изоҳлаган Обид Аюб.\nИжтимоий тармоқлардан фойдаланувчилар зудлик билан Трампнинг адвокати “Ислом динини буюк давлатлардан бири” деб атаганини кескин танқид қилдилар.\nАйрим мусулмон давлатлар фуқароларининг АҚШга киришини тақиқлаш ҳақидаги президент Трампнинг фармони муҳокамаси Олий суднинг июн ойида бўладиган йиғилишида давом этади.\nMore in this category: « Қувайт ва Саудия Нидерландияда ўнлаб исломий ташкилотни молиялаштирган Саудия Арабистонида қарийиб бир миллион шахс қўлга олинди »


«Маҳалламиздаги 350 дан зиёд оила бирлашиб, юзлаб хонадонни ‘темир дафтар’дан чиқармоқчимиз» – норинлик лимон етиштирувчи тадбиркор билан суҳбат - Daryo\n21:06, 10.08.2020 9327\n«Маҳалламиздаги 350 дан зиёд оила бирлашиб, юзлаб хонадонни ‘темир дафтар’дан чиқармоқчимиз» – норинлик лимон етиштирувчи тадбиркор билан суҳбат\nНаманган вилоятида деҳқончиликнинг ҳадисини олиб, ер билан тиллашадиган миришкорлар талайгина. Айниқса, Тўрақўрғон, Наманган, Уйчи ва Норин туманларидаги хонадонларнинг қай бирига кирманг, йилнинг тўрт фаслида ҳам баравж ўсаётган экинларга кўзингиз тушади. «Дарё» мухбири вилоятга қилган сафари давомида томорқасидан миллион-миллион даромад олаётган хонадонларнинг бирида бўлди.\nНорин туманининг «Боёвул» маҳалласидаги Маҳмудовлар оиласини вилоятда кўпчилик яхши танийди. Раҳматли Валижон ота Маҳмудов 20 йил аввал туманда биринчилардан бўлиб лимон етиштиришга қўл урган. У оила аъзолари билан лимон парваришлаш ва кўпайтириш сирларини пухта ўзлаштириб, томорқасида кўркам боғ барпо этган. Бугунги кунда отахоннинг фаолиятини ўғли Жасурбек Маҳмудов давом эттирмоқда.\nФото: Норин туман ҳокимлиги ахборот хизмати\n«Биз лимончиликни 2000 йилда бошлаганмиз. Дастлаб бир бош қорамолни сотиб, унинг пулига 45 туп лимон кўчати харид қилганмиз ва 3 сотих ерга экканмиз. Ўшанда 20 яшар ўсмир эдим. Отам қизиқиши туфайли ҳовлининг четида ташкил этган ‘Ботаника боғи’ ўтган давр ичида янада кенгайди. Ҳозирда 50 сотих майдонда лимондан ташқари, апелсин, мандарин каби бир қанча цитрус меваларнинг турли навларини кўпайтириб парваришлаяпмиз.\nДадам жорий йилнинг май ойида 72 ёшида вафот этди. Уларнинг иши тўхтаб қолмаслиги учун онам бошчилигида лимончиликни янада ривожлантириш ҳаракатидамиз», — деди Жасурбек Маҳмудов.\nМиришкорнинг таъкидлашича, Валижон отанинг тажрибасини кўрган маҳалла-кўйдагилар ҳам лимон экишга астойдил қизиқиб, мазкур мевани парваришлар сирларини ўрганган.\n«Лимон етиштириш у даражада қийин иш эмас. Сув ва ўғитларни вақтида бериб, қараб турсангиз кифоя. Уч йилгача кам ҳосил беради, ундан кейин даромад чўғи мўл бўлади. Оиламиз мисолида айтадиган бўлсам, ҳар йили мавсумда ўртача 200-250 миллион сўм фойда топамиз.\nЛимончилик орқасидан кам бўлмадик, шукр. Ота-онам биз фарзандларини уйли-жойли қилди, ўзлари Ҳаж зиёратига боришди, замонавий автомашиналар олдик. Фаровон ҳаётимизга ҳавас қилган қўни-қўшнилар ҳам 2009 йилдан лимон экишга бел боғлашди. Бошида уларга маслаҳатлар бериб, кўмаклашдик. Ҳозирда маҳалламиздаги 85 фоиз хонадон ўз томорқасида лимон парваришлайди. Кўпчилик кўчат етиштириб, сотиш билан шуғулланади. Барчаси тадбиркорлик ортидан бойиб, ҳаётини яхшиламоқда. ‘Боёвул’да камбағаллар жуда ҳам оз», — деди тадбиркор.\nМаҳмудовлар хонадонида етиштирилаётган лимон кўчатлари Ўзбекистоннинг ўнлаб вилоятларигача етиб бормоқда. Жасурбек Маҳмудов бу ҳақда сўз юритаркан, хусусан, шундай деди: «Отам 2004 йили ‘гибрид’ ва ‘мир’ навларини улаб, янги серҳосил ва зах ерларга чидамли нав ҳосил қилди. Ушбу навни Самарқанд, Қашқадарё, Жиззах, Сирдарё, Тошкент ва қўшни вилоятлардаги юзлаб хонадонларга ҳам олиб бориб, экамиз ва агротехник маслаҳатлар бериб келамиз. Тушунмаганларини телефон орқали сўрашади.\nБу нав жуда талабгор бўлиб, катта даромад келтиради. Ноябрь ойида пишиб, етилади ва июнь, июль ойигача сақлаш мумкин. 12-13 йил деганда бир тупи 170-200 килограмм мева беради. Август ойидан кўк рангга кирганини узиб, сотиш бошланади. Ҳозирда бир килограмм лимон нархи 20 минг сўм».\nСуяги меҳнатда қотган суҳбатдошимиз дадасидан ўрганганлари ва йиллар давомида тўплаган тажрибасини ишсиз, тадбиркорликка иштиёқи баланд ёшларга ўргатиш мақсадида бир қанча лойиҳаларга қўл урган.\n«‘Туронбанк’ томонидан маҳалламизда ўқув амалиёт маркази очилиш арафасида. У ерда ‘темир дафтар’га тушган оилаларнинг бандлиги таъминланмаган фарзандлари бепул ўқитилади. Уларга бир неча ой давомида лимончилик бўйича билганларимни ўргатиб, даромад топиш йўлларини кўрсатмоқчиман. Бундан ташқари, йигит-қизларга энг кам иш ҳақининг бир баравари миқдорида стипендия бериш ҳам кўзда тутилган.\nМарказ олдида 3 сотих ер ҳам ажратилди. 1,5 сотихда кўчат, қолган қисмида эса мева чиқариш бўйича ўқувчиларга амалий машғулотлар ўтилади. Маълум билимга эга бўлганларга бир сотихдан ер берилиб, мустақил фаолият юритишига имконият яратилади. Шу йўл орқали туманимиздаги ‘темир дафтар’га тушган оилаларни камбағалликдан қутқаришга ўз ҳиссамни қўшмоқчиман.\nТуман ҳокимлиги томонидан тадбиркорлигимни кенгайтиришим учун икки гектар ер берилди. Бир гектарда кўчат чиқарсам, яна бир гектаридан ҳосил оламан. Шунингдек, ҳовлимиздаги 80-90 қути асалари сонини ҳам оширмоқчиман. Асаларичилик ҳам одамни бой қилади, етти хазинанинг бири», дейди миришкор деҳқон.\n«Боёвул» маҳалла фуқаролар йиғини раиси Шоҳистахон Рустамованинг айтишича, МФЙда 535 та хонадон бор. Шундан 375 таси ўз томорқасига лимон экиб, кўчат ва мева чиқариш орқали даромад топади.\n«Ҳудудимиздаги аксарият оилалар томорқадан унумли фойдаланиб, оиласи фаровонлиги, бозорларимиз тўкинлигига муносиб ҳисса қўшмоқда. Лимончилар маҳалласи, дея танилган ‘Боёвул’да лимон экиб, парваришлаш бўйича ўзига хос тажриба тўпланган. Аҳолимиз қишин-ёзин меҳнатда. Маҳалламизда томорқа маданияти йилдан йилга юксалиб, оилалар даромади ошмоқда.\nКам таъминланган, боқувчисини йўқотган, имконияти чекланган аъзолари бор 16 та оила ‘темир дафтар’га киритилган. Улардаги 62 нафар фуқаронинг ҳам ҳаётини фаровон қилиш борасида ишлар олиб боряпмиз. 12 нафарининг бандлиги таъминланди. Учта оилага беш бошдан қўй, битта хонадонга қорамол берилди. Битта оила томорқасига иссиқхона қурилди. Йил якунигача уларнинг ҳаммасини ‘темир дафтар’дан чиқарамиз», деди Шоҳистахон Рустамова.\n22:10, 25.05.2021 87112\n17:47, 10.06.2021 121213\n02:01, 13.06.2021 3625\n00:32, 13.06.2021 8513\n23:54 Бугун 18424\n23:44 Бугун 12562\n11:27, 11.06.2021 59198\n09:36, 11.06.2021 58015


Мамлакатимизда 30 июнь – Ёшлар куни! - Abdulla Qodiriy nomidagi JIZZAX DAVLAT PEDAGOGIKA INSTITUTI\nМамлакатимизда 30 июнь – Ёшлар куни!\nДунёда ҳукм сураётган пандемия юртимизни ҳам четлаб ўтмади. Мана шундай шароитда масофавий таълим орқали имкон даражасида онлайн дарслар ўтказилди.\nКўпчилик бундай вазиятга тайёр эмаслиги билиниб қолган бўлсада, сизнинг ва устозларингизни тиришқоқлиги ҳамда маъсулияти сабаб юзага келган камчиликларни бартараф эта олдик. Мана шундай синовли дамларда жипслашиб, бирдамлик ила фаолликни қўлдан бермаган сиз талаба ёшларга ўз миннатдорчилигимни билдираман.\nҲеч қачон ҳаракат қилишдан чарчаманг, журъатли бўлинг, доимо мақсадларингизга эришишга интилинг! Ўз устингизда ишланг!, Унутманг, ҳар қандай қийинчиликларни енгиш мумкин.\nЎтган уч йил мобайнида Президентимиз раҳнамолигида мамлакатимиз ҳаётига дахлдор мисли кўрилмаган ислоҳотлар амалга оширилди. Давлат раҳбарининг сиёсий иродаси, қаттъияти биз кўзлаган келажакка ишонч бағишлади. Бу йўл эса ҳали жуда узоқ ва уни босиб ўтиш осон эмас. Сизнинг ғоя ва интилишларингиз Ўзбекистон тараққиётида албатта ўз аксини топади. Кўп йиллик тажрибамга таяниб имкониятдан фойдаланиб сизларга шундай тилакларни билдираман “ Олий таълим олдим энди бўлди “ дея, янги манба ва билим излаб топиш йўлидан тўхтаманг. Бутун умр билим олишда давом этишни унутманг. Энг муҳими ҳалол ва содиқ бўлинг.\nАввало сизни Жиззах давлат педагогика институтини муваффақиятли якунлаганингиз билан чин қалбимдан табриклайман! Бундан буён сиз олийгоҳда олган билим ва кўникмаларингиздан фойдаланиб, ўз қарорларингизни қабул қиласиз ва эзгу мақсадларингиз сари интиласиз.Мен шуни ишонч билан айта оламанки бунинг учун сизда етарли куч, билим ва ташабусскорлик бор, Билингки, сизларнинг ортингизда мана шу даргоҳда сиз учун қадрли бўлган, устозлар бор. Ҳар бирингиз бўлажак устоз сифатида юртимиздаги ҳар бир таълим масканига кераксиз! Зеро, яқин келажакда билимли ва иқтидорли фарзандларимиз кўпайиши ҳам айнан сизга боғлиқ бўлади!\nҲаёт қисқа, кўз очиб юмгунча вақт ўтиб кетади. Шу боис дадил бўлинг ва ўз олдингизга юқори мақсадларни қўйинг. Уларга эришиш учун ноодатий, ностандарт ечимлардан фойдаланиш жасоратига эга бўлинг. Ишонинг Бу фазилатларнинг барчаси сизни муваффақиятга етаклайди.\nҲар қандай қандай вазифа бўлмасин виждонан, юракдан бажаринг.\nҚалби қайноқ, орзулари бир олам ёшлар мен сизларинг кўзингизда ўзингизга бўлган ишончни кўргим келади. Истардимки, ҳаёт йўлингизда куч-ғайрат, ютуқ ва омадлар ҳамроҳингиз бўлсин!\nЖиззах давлат педагогика институти ректори Ш.С.Шарипов


Пиза минорасининг чидамлилик сири очилди – "Тасвир" нашриёт уйи\nПиза минорасининг чидамлилик сири очилди\nБристолдаги фуқаролик қурилишлари Бошқармасининг профессори Жорж Милонакис бошчилигидаги олимлар Пиза минораси чидамлилигининг сирини очишди. Минора сўнгги 700 йил мобайнида юз берган бир нечта жиддий зилзилаларга бардош берди. Аниқланишича, тупроқдаги динамик таъсир унинг чидамлилигини таъминлайди.\nXIV асрда қурилган минора ўтган аср охиридаги реконструкция вақтида беш даражали қияликка эга бўлган, чунки у юмшоқ ердаги кичик пойдевор устида турибди. 60 метрли бу бинонинг учи 5 метрга эгилган.\nШунга қарамай, машҳур итальян минораси гарчи кўпчилик муҳандислар кичик ер силкиниши пайтида унинг қулаб тушишига ишончлари комил эканини айтса-да, энг кучли сейсмофаоллик даврида ҳам чидамлилигини кўрсатди.\nМуҳандисларнинг фикрига кўра, унинг умумий баландлиги, қаттиқ тузилиши, шунингдек, юмшоқ пойдевори тупроқдаги тебранишни шундай ўзгартириш имконини берадики, зилзила пайтида ернинг ҳаракатланиши минорага ҳеч қандай таъсир кўрсатмайди. Олимларнинг таъкидлашларича, Пизан минорасининг динамик таъсири рекорд кўрсатгичларга эришиши мумкин.


Қозоғистон Бош вазири Асқар Мамин ва Ўзбекистон транспорт вазири Илҳом Маҳкамов учрашдилар.\nТомонлар транзит ва транспорт соҳасидаги ҳамкорлик истиқболларини, хусусан, юк ташиш ҳажмини кўпайтириш, темир йўл ва автомобиль транспортини ривожлантириш, йирик қўшма инфратузилма лойиҳаларини амалга ошириш масалаларини муҳокама қилдилар. Қозоғистоннинг Ўзбекистон билан стратегик ҳамкорлиги барча соҳаларда, жумладан, транзит ва транспорт соҳасида жадал ривожланмоқда.\nҚозоғистон ва Ўзбекистон ўзаро савдо ҳажмини ошириш учун транспорт-логистика салоҳиятини юксалтириш чораларини кўрмоқда. 2021 йил январь-май ойларида товар айланмаси 46 фоизга ошди ва 1,5 миллиард долларни ташкил этди. Қозоғистоннинг Ўзбекистонга экспорти 58,4 фоизга ўсди. Пандемияга қарамай, Қозоғистон ва Ўзбекистон ўртасида юк ташишнинг барча турлари кўпайган.\nЖорий йилнинг 6 ойида автомобиль транспортида юк ташиш ҳажми 18 фоизга ўсди ва 1,3 миллион тоннани ташкил этди. Томонлар шу йилнинг 29 июлидан ҳафтасига икки марта янги «Ақтўбе – Нукус» рейсини очишга келишиб олдилар. Айни пайтда Қозоғистон ва Ўзбекистон ўртасида ҳафтасига 32 рейс мавжуд.\nУчрашув давомида томонлар йирик қўшма инфратузилма лойиҳаларини амалга ошириш – «Дарбоза - Мақтаарал» янги темир йўл линиясини барпо этиш, «Туркистон – Шимкент – Тошкент» тезюрар магистрал йўлини қуриш ва бошқа режаларни муҳокама қилдилар.\nРrimeminister.kz, 2021-07-29, 00:55 95


Сурхондарёда тез ёрдам хизматига 20 та Damas топширилди — Sof.uz\nЖАҲОН 99,542,577 71,538,460 2,134,494\nСурхондарёда тез ёрдам хизматига 20 та Damas топширилди\n4.01 09:34 87 Ўзбекистон\nСурхондарёда 2 январь куни шошилинч тиббий ёрдам хизмати муассасаларининг моддий-техника базасини мустаҳкамлаш, аҳолига кўрсатилаётган тиббий хизматлар сифати ва самарадорлигини ошириш мақсадида туман тиббиёт бирлашмаларига 20 та Damas топширилди, дея хабар бермоқда вилоят ҳокимлиги ахборот хизмати.\nМаълум қилишларича, ушбу транспорт воситалари 14 та тумандаги ТТБнинг тез ёрдам бўлимлари ва тез тиббий ёрдам кўрсатиш шохобчаларига берилди. «Натижада яна 20 та янги иш ўрни яратилди», — дейилади ҳокимлик ахборотида. Автомобильларни топшириш маросимида вилоят ҳокими Тўра Боболов ҳам иштирок этиб, тизим ходимларига самарали фаолияти учун миннатдорлик билдирган.\nШундай қилиб, вилоятда тиббиёт соҳасида хизмат кўрсатаётган тез ёрдам машиналари сони 212 тага етган. Қўшимча қилишларича, яқин вақт ичида тез тиббий ёрдам бўлимларининг чекка ва олис ҳудудлардаги шохобчаларига яна 20 та махсус автомашина ажратилиши кўзда тутилган.\nАввалроқ, 18 декабрь куни Тошкент ёшлар форуми доирасидаги чиқиши чоғида соғлиқни сақлаш вазири биринчи ўринбосари Амрилло Иноятов Ўзбекистонда соғлиқни сақлаш соҳаси эҳтиёжлари учун Damas автомобилларини сотиб олиш амалиёти тўхтатилганини маълум қилган эди.\n«Авваллари иқтисодиёт имкониятларидан келиб чиқиб, Damas сотиб олинарди. Ҳозир тиббиёт учун Damas етказиб бериш тўхтатилган. Фақат янги ва замонавий автомобиллар жорий этилмоқда, улар орасида Самарқандда ишлаб чиқарилганлари ҳам, чет эл мамлакатларидан олиб келинган хорижий автомобиллар ҳам бор. Соғлиқни сақлаш тизими автопарки тўлиқ янгиланмоқда. Damas сотиб олиш тўхтатилган», — деганди ССВ раҳбарининг биринчи ўринбосари Иноятов.\n2019 йил ноябрь ойи маълумотларига кўра, мамлакатда 2500 га яқин тез тиббий ёрдам машиналари бўлиб, улардан 2217 таси Damas автомобиллари эди. Ўша вақтда соғлиқни сақлаш вазири ўринбосари (ҳозирда шу вазирлик раҳбари) бўлган Абдуҳаким Ҳожибоев 2021 йилгача Damas микровенлари базасидаги барча тез тиббий ёрдам машиналари замонавий реанимобилларга алмаштирилишини маълум қилган эди.\n22.01 20:38 3136\n23.01 14:25 2678\n23.01 15:56 2598\n22.01 11:18 1871\n22.01 10:17 1413\nБугун, 22:06 441 Ўзбекистон\nБугун, 19:48 528 Жамият\nБугун, 17:35 246 Жамият\nБугун, 13:30 1225 Ўзбекистон\nБугун, 12:24 474 Жамият


Ўшнинг "Шарқ" маҳалласида ҳаёт қандай кечмоқда?... - BBC O'zbek\n29 Сентябр 2011\nЎшда сирлар кўп.Маҳаллаларга ўт қўйилиб, 500 га яқин киши ўлдирилган вақти бу ҳодисалар гирдобида кимлар қолган эди? Қўшниларини яшириб, ҳаётларини сақлаб қолганлар кимлар? Ўшнинг шарқий қисмидаги маҳаллада ҳаётни изига қайтаришга интилмоқдалар.\nҚирғизлар ва ўзбеклар бу ерда ёнма-ён яшайдилар.Юк ташувчи машинларга хизмат кўрсатиб, озиқ-овқат ва таъминот етказиш билан шуғулланадилар. Хитойдан мол ташиб келаётган машиналар қатнови кун бўйи тўхтамайди. Ҳайдовчилар тин олиб, овқатланиб олиш учун тўхтаб ўтадилар.\nМана бу новвой зўравонликлар авж олган вақти ўн кун мобайнида яширинишга мажбур бўлган. Кейин яна тандирига ўт қалай бошлаган... Унинг қўшниларига нон керак эди, яъни улар бу ўзбекка муҳтожлар. Сут учун эса ўзбеклар қирғизларга муҳтожлар.Иккала жамоа ҳам бир умумнинг таркибий қисмидир. Бу умум бу ерда асрлар мобайнида тўқилган.\nШаҳарга кириб келиш билан дастлаб ўзбек маҳалласидан ўтасиз. Бу маҳалланинг номи “Шарқ”. Лекин маҳалла ҳозирда ҳувиллаб ётибди.200 га яқин уй ўтган йили ёқиб борилди, 170 оила боши оққан томонга қочди. Бу кўчаларда 50ка яқин инсон тириклайин ёқилди ёда отиб ўлдирилди.\nМана бу дарвоза ортида ҳозир ҳеч нима йўқдек.Лекин дарвоза тирқишидан қарасангиз манзара ўзгача эканлигини кўрасиз. “Шарқ” маҳалласи бўшаб қолган бўлиб кўринса ҳам...180 га яқин оила қайтиб келган.\nУлар вайроналар орасида бўлса ҳам яшамоқдалар, чунки уй-жойлари шу ерда эди. Лекин ҳаёт тўлиқ изга тушмаган.Электр токи бор, лекин на телевизор бор ва на музлатгич... Оёқ остида ҳануз шиша синиқлари...\nБу ердаги кўплар учун вақт тўхтаб қолган.“Шарқ” маҳалласи кўчаларида ўтган йил июн ойида мана бу каби баррикадалар бино бўлганда вақт тўхтаб қолган. Бу баррикадалар маҳаллани ҳарбий бронетраспортерлар ва автомат ўқларидан сақлаб қололмади. “Шарқ” маҳалласидагиларнинг ишонишларича, Хавфсизлик Хизмати камида зўравонликларга кўз юмиб турган. Шунинг учун улар ўзларини ҳануз хавфсиз ҳис қилмайдилар.\nАёллар бозор-ўчар учун бозорга боришга ҳадикадилар ва маҳаллага атайлаб келадиган машиналардан сабзавот ва мева сотиб оладилар. Яқин орада жойлашган қишлоқдан сув олиб келадилар. Агар шаҳарга чиқсалар такси ҳайдовчилари уларни ҳақорат қилар эканлар...\nКўчаларда фақатгина аёллар ва болалар кўринишининг сабаби бор.Жинотячи гуруҳлар маҳаллаларни кезиб, эркакларни ўғирлаб, товон талаб қиладилар. Уларнинг баъзилари ҳарбий формада, баъзилари оддий кийимда...\nЎзбек миллатига мансуб юзлаб эркаклар ҳибсхона машшаққатларни бошдан кечирдилар. Улар таҳқирлашлар, калтаклашлар ва куйдиришлар ҳақида ҳикоя қиладилар. Лекин ҳеч ким бу ҳақда очиқчасига гапирмайди.Уларнинг ҳикоялари умум сукутнинг бир қисми.\nВайронларнинг баъзилари қайта тикланди.“Шарқ”даги вайронлар ўртасида тикланган янги мактаб бошқа дунёдан келиб қолганга ўхшайди. Мактаб янги ўқув йили учун тайёр.Балким бу мактаб маҳаллий жамоага ўз илдизларини қайта топишга кўмак берар.\n“Шарқ” маҳалласи кўчалари бўйлаб эса ишончсизлик руҳи ҳукмрон. Ва бу ишончсизлик “Шарқ” маҳалласи ҳудуди билан чегараланмайди. Бутун Қирғизистон жануби бўйлаб одамлар ўзларини ҳимоясиз ҳис қиладилар. Рсмийлар ўнгида турган асосий вазифа ҳар бир инсонга керак бўлган хавфсизликни таъминлаш.


Анас ибн Молик розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Енгиллаштиринглар, оғирлаштирманглар, сокинлаштиринг, нафрат қилдирманглар», - дедилар».\nОиша розияллоҳу анҳодан ривоят қилинади: «Мен бир саркаш туяга минган эдим. Бас, Расулуллоҳ соллаллоҳу алайҳи васаллам: «Мулойим бўл. Чунки мулойимлик қайси бир нарсада бўлса, унга зийнат бўлади. Қайси бир нарсадан мулойимлик суғуриб олинган бўлса, унга айб бўлади», - дедилар».\nҲинш ибн Ҳорисдан, у киши отасидан ривоят қилинади: «Ичимиздан бир кишининг оти туғса, уни сўйиб ер ва буни мингунча яшармидим, дер эди. Умардан бизга «Аллоҳ сизларга берган ризқни ислоҳ қилинглар, ишда кенглик кўп» деган мактуб келди».\nАли ибн Толиб розияллоҳу анҳу айтади: «Бир неча биродарларимни тўплаб, бир ёки икки соъ таом беришим мен учун бозорингизга бориб, бир қул озод қилишимдан маҳбуброқдир».Шарҳ: Соъ - тахминан тўрт килограмм арпа ёки буғдой сиғадиган, ўлчов бирлиги сифатида фойдаланилган идиш.\nҲасан ривоят қилади: «Бир одам вафот қилди. Унинг ортидан ўғли ва мавлоси (озод қилган қули) қолди. Мавлосига ўғли ҳақида васият қилди. У бунда нуқсонга йўл қўймади. У вояга етганда уйлантирди. Сўнг ўғил унга «Менга керакли нарсаларни беринг, илм талаб қилай» деди.\nИбн Аббос розияллоҳу анҳу айтади: «Агар бир тоғ иккинчисига тажовуз қилса, тажовузкор парчаланади». Шарҳ: Ушбу ривоятда бировга зулм - тажовуз қилишнинг оқибати баён қилинмоқда. Агар золим тоғ бўлса ҳам, қилган зулмнинг ёмонлигидан парчаланиб кетар экан.\nСалама ибн Убайдуллоҳ ибн Миҳсон ал-Ансорий оталаридан ривоят қилади: «Расулуллоҳ соллаллоҳу алайҳи васаллам: «Кимки ўз уйида омонликда, жасади саломатликда, кунлик таоми ҳузурида ҳолда тонг оттирса, худди унга бутун дунё жамлангандек бўлади», дедилар».\nНаввос ибн Самъон ал-Ансорий розияллоҳу анҳудан ривоят қилинади: «У киши Расулуллоҳ соллаллоҳу алайҳи васалламдан яхшилик ва ёмонлик ҳақида сўради. Бас, у зот: «Яхшилик ҳусни ҳулқдир. Ёмонлик – кўнглингни ғаш қиладиган ва одамлар кўриб қолишини ёқтирмаган нарсанг», дедилар».\nАбу Зарр розияллоҳу анҳудан ривоят қилинади: «Расулуллоҳ соллаллоҳу алайҳи васалламдан: «Қилинадиган амалларнинг энг яхшиси қайси?» деб сўралди.\nАли ибн Абу Толиб розияллоҳу анҳу: «Фаҳш гапни айтган одам ҳам, уни бошқа ёққа тарқатувчи одам ҳам бир хил гуноҳкор бўлади».\nАбу Муаммар розияллоҳу анҳудан ривоят қилинади: «Бир киши бир амирлардан бирини мақтаб қолди. Бас, Миқдод унинг юзига тупроқ соча бошлади ва: «Расулуллоҳ соллаллоҳу алайҳи васаллам маддоҳларнинг юзига тупроқ сочишга амр қилганлар», деди».\nРофеъ ибн Хадийж ва Саҳл ибн Абу Ҳасмадан ривоят қилинади: «Абдуллоҳ ибн Саҳл ва Муҳаййиса ибн Масъуд Хайбарга боришди. Хурмазорга тарқалиб кетишди. Бас, Абдуллоҳ ибн Саҳл қатл қилинди. Кейин Абдурроҳман ибн Саҳл, Ҳуваййиса ва Муҳаййиса ибн Масъудлар


ҚАТТОЛ ТУЗУМ КУНДАСИГА БОШ ҚЎЙИБ ЁЗИЛГАН КИТОБ\nКўп раҳбарлардан қайси китобни ўқиганини сўрасангиз, одатда Марсель Брионнинг "Менким, Соҳибқирон - жаҳонгир Темур" деган асарини айтишади. Балки бунга айтилаётган китобнинг эртакмонанд, ҳеч бир қийинчиликсиз ўқилиши сабабдир. Бир лекини шуки, бугун раҳбарларимизни мук тушиб мутолаага берилишга ундаётган китоб аслида ҳеч қандай Марсель Брион қаламига мансуб эмас, нима дейсиз?! Тўғри, француз ёзувчиси Амир Темурга бағишлаб китоб ёзган, бироқ бу каби эмас. Тил билгич ва Брионнинг китоби билан оригиналидан танишган кишиларнинг эътирофича, таржимонлар ўзларидан тўқиб китобни роса "семиртирган" экан. Хуллас, буёғи анча мулоҳаза талаб қилади.\nБиз қуйида буюк бобокалонимиз ҳақидаги тўқиб-бичилмаган асар ҳақида айтмоқчимиз. У ҳам бўлса 1968 йилда Ўзбекистон Фанлар академияси академиги бўлиб ишлаган Иброҳим Мўминов томонидан ёзма манбалар асосида ёзилган "Амир Темурнинг Ўрта Осиё тарихида тутган ўрни ва роли" номли рисоласидир.\nЭнди ўйланг, 1968 йилда собиқ иттифоқ айни кучга тўлган, қиличи қайралган, Амир Темур каби саркардалар босқинчи, жаллод сифатида уқтириб-ўқитиб турилган бир замонда, Европа фалсафасидаги мураккаб мавзу - Гегель диалектикасининг рационал мағзи мавзусида номзодлик диссертациясини ёқлаган аллақандай олим дабдурустдан Ўрта Осиёни мўғуллардан озод қилган, мустақил ва кучли давлат барпо этган Соҳибқиронни мақтаб турса...\nТабиийки, бу жасоратни миллат зиёлилари олқиш билан кутиб олган бир чоғда коммунистик мафкура хизматкорлари Иброҳим Мўминовни Темур фаолиятини идеаллаштириш, унга ғайриилмий ёндашиш, сиёсий-ғоявий хатога йўл қўйишда айблашади. Бу ишга Москвадаги илмий-текшириш институтлари раҳбарлари, тарихчилар, ҳатто КПСС марказий комитетидаги баъзи раҳбар ходимлар ҳам жалб этилади. Натижада тез орада марказий ва маҳаллий нашрлар орқали Темур фаолиятига бағишланган рисолани қоралаш кампанияси бошланиб кетади. Москвадан Ўзбекистон раҳбариятига бу масала юзасидан чора кўриш лозимлиги айтилади. Айтишларича, ўша вақтда мамлакатга раҳбарлик қилган Шароф Рашидов олим бошига ёғилиши мумкин кулфатларнинг олдини олган экан...\nУниверситетда ўқиб юрганимизда, ўқитувчилардан бири "Хўш, нега Иброҳим Мўминов Амир Темур ҳақида қўрқмай ёзди, чунки улар қариндош эди" мазмунида фикр айтганди. Тўғрику-я, бироқ мамлакат раҳбари билан таниш-билиш бўлган одам бошига ғалва орттирмай, тинчгина, маза қилиб яшаса ҳам бўларди, бироқ бу илмга нисбатан хиёнат саналарди.\nАна шундай иғво, туҳматлар Иброҳим Мўминовга оғир ботади. Унинг қалби ноҳақ гапларни, шахсий мақсадларини ҳақиқатдан, ўз халқи маънавий манфаатларидан устун кўрувчи шахслар қарашини қабул қила олмайди. Натижада олим 1974 йилда узоқ давом этмаган хасталик боис вафот этади.\nСоҳибқирон ҳақида қаттол тузум кундасига бошини қўйиб китоб ёзган олимнинг ушбу рисоласини ўқиб чиқинг. Янги маълумотлар, билимларга эга бўласиз. Ҳар ҳолда олим ҳеч бир маълумотни, юқорида айтилган "таржимон"лар янглиғ, ўзидан қўшмаган, ўйлаб топмаган. Манбалар, тарихий ҳужжатларга таянган, илмий ҳақиқатни миллатни уйғотиш умидида очиқлаган...\nШарафуддин Али Яздийнинг қуйидаги маълумотларини ҳам ғоят қимматли деб ҳисоблаш лозим. Унинг айтишича, Темур бош девонида "Манзумаи турк" асари тузилган, ушбу асар ёзилаётганда унинг парчаларини Темур неча марталаб ўқиб чиққан; баъзи жойларини тузатган, таҳрир этган, қўшимча далиллар зарур бўлиб қолганда ўша воқеа содир бўлган ерларга махсус одамлар юбориб аниқлаттирган; воқеаларнинг доимо тўғри, хронологик тартибда ҳамда тарихий ҳақиқатга мос равишда ёритилишини талаб қилган.\nҚашқадарё воҳасининг ҳокими Амир Ҳожи Барлос 1360-1361 йилларда Мўғулистон ҳоқони Тўғлиқ Темур қўшинларининг Мовароуннаҳрга, жумладан, Қашқадарё воҳасига бостириб киришидан қўрқиб Амударёнинг нариги соҳилига, Хуросонга қараб қочади. Темур ҳам Амир Ҳожи Барлосга ҳамроҳ бўлиб боради. Бироқ Темур юз берган вазиятни ҳисобга олиб, шу ҳолда қочиб кетилаверса ўз Ватанининг душман қўшинлари томонидан топталишини кўз ўнгига келтиради. Шу сабабли тоғаси Ҳожи Барлосга, сизнинг Хуросонга қараб йўл олишингиз, менинг эса вилоятни вайронгарликдан қутқазиб қолиш учун Шаҳрисабзга қайтишим маъқулдир ва давлатни идора қилишни сақлаб қолмоқлик мақсадида мўғул хони хизматига кирганим фойдалидир, дейди. Шу ўринда Яздий Темурнинг мана бу сўзларини ҳам келтиради: "Бошлиқсиз мамлакат жони суғуриб олинган танага ўхшайди. Жонсиз тана унинг ҳалокати билан баравардир".\nТарихий адабиётларда "сарбадор" сўзи "бош дорга" деб аниқ талқин этилмасдан тушунтирилади. Бу адабиётларда ёзилишича, сарбадорлар "агар ғалаба қозонсак, халқни мўғул зулмидан озод қилган бўламиз, бордию ғалабага эриша олмасак, унда дорга осилиш учун тайёрмиз, негаки азоб-уқубатларга ортиқ бардош бериш мумкин эмас", дер эмишлар.\nБизнинг тушунишимизча, сарбадорлар халқни мўғул зулмига қарши курашишга чақирганлар, халққа мурожаат қилиб: дорга осилганларга қаранг, бошни юқори кўтариб, зулмга, дорга қарши қўзғалинг, зулм-азоб, хўрлик кишанида яшагандан кўра ўлганимиз яхшироқ, деб хитоб қилганлар.\nТарихчиларимиз умуман Мовароуннаҳрда, хусусан, Самарқандда сарбадорлар ҳаракатини ҳар томонлама ва чуқур ўрганишлари лозим. Сарбадорлар ҳаракати тарихда ёрқин саҳифаларга эга бўлиб, унинг илдизи халқ ҳаётига, XIV асрнинг иккинчи ярми Мовароуннаҳр социал-иқтисодий ва сиёсий ҳаётига боғланиб кетганди.\nЯздий "Зафарнома"сининг эндигина янгидан бунёд этилган Боилкан шаҳрида Темур томонидан ҳижрий 806 йилда чақирилган олим-фузалолар кенгаши ҳақидаги маълумоти диққатга сазовордир. Кенгашда Темур нутқ сўзлаган. У ўз нутқида бундай деган: "Фан ва диннинг машҳур кишилари ўз маслаҳатлари билан подшоҳларга ёрдам бериб келганлар. Сизлар эса менга нисбатан бундай қилмаяпсизлар. Менинг мақсадим мамлакатда адолат ўрнатиш, тартиб ва тинчликни мустаҳкамлаш, фуқаронинг турмушини яхшилаш, қурилишни кучайтириш, давлатимизни ривожлантиришдир. Сизлар бу ишларни амалга оширишда менга ўз маслаҳатларингиз билан кўмаклашишингиз керак. Мамлакатнинг аҳволи, девоннинг суиистеъмол қилинганлиги ва қилинаётганлиги, оддий одамларнинг жойлардаги ҳокимлар томонидан қисиб қўйилиши каби ҳоллар ҳаммадан кўра сизларга аёндир. Шулар ҳақида маълумот берсангизлар, бу каби адолатсиз ишларни бартараф этувчи ҳамда шариат ва қонунларга мувофиқ чора-тадбирларни айтсангизлар яхши бўлурди. Агар олдин бизнинг диққат-эътиборимизда ўзга мамлакатларни ишғол қилиш учун бўлган ҳарбий юришлар турган бўлса, эндиликда мамлакатда хотиржамлик ўрнатишга қаратилган тадбирларни амалга ошириш бош вазифамиздир. Бу олижаноб ишда менга ёрдам беришларингизни илтимос қиламан".\nТемур ёзишмаларига мувофиқ, вақти-вақти билан сўроқпурсиш, ревизия ва текшириш - тафтиш, тергов қилиш - таҳқиқ ўтказиб турилган. Ўз амалини суиистеъмол қилиш, порахўрлик, доимий ичкилик, маиший бузуқлик кабилар оғир гуноҳ ҳисобланиб, қаттиқ жазоланган. Яздийнинг ёзишича, суиистеъмол қилиш Темур авлодларига тааллуқли бўлган вақтда ҳам, улар тегишли жазоларини олганлар. Чунончи, ўғли Мироншоҳ, невараси амирзода Пирмуҳаммад халқ олдида қаттиқ жазога тортилганликлари тўғрисида манбаларда ёзилган. Темур давлатининг обрўси, шарафи, манфаати соҳасида ғоят қаттиққўл эди: у бундай пайтларда ўзини ҳам, ўғил ва невараларини ҳам, қариндош-уруғларини ҳам, ҳарбий бошлиқларни ҳам аямас эди.\nТемурнинг солиқлар ҳақидаги қоидаси жуда ҳам муҳим аҳамиятга эгадир: "Солиқ йиғишда халқни оғир аҳволга солишдан ёки ўлкани қашшоқликка тушириб қўйишдан эҳтиёт бўлиш зарур. Негаки, халқни хонавайрон қилиш давлат хазинасининг камбағаллашишига олиб келади, хазинанинг беқувватлиги ҳарбий кучларнинг тарқоқланишига, бу эса, ўз навбатида, ҳокимиятнинг кучсизланишига олиб келади".\nЎрта Осиё тарихининг билимдони, бутун дунёга таниқли шарқшунос олим, академик В.В.Бартольд: "Темур гўё Самарқанддан бошқа ҳамма ерда вайронгарчилик билан шуғулланган, деган фикр муболағали; у Кобул водийси ва Муған чўли каби Самарқанддан узоқ бўлган жойларда улкан суғориш ишлари олиб борди", деган тарихий жиҳатдан ғоят қимматли фикрни айтган эди.\n"Яхши подшоҳ, - дерди у, - подшолик қилиш учун ҳеч қачон етарли вақтга эга бўлмайди, шунинг учун биз қудратли Аллоҳ бизга муқаддас қарз сифатида топшириб қўйган фуқаро фойдасига ишлашга мажбурмиз. Бу ҳамиша менинг асосий машғулотим бўлиб қолади; негаки қиёмат куни фақирлар этагимдан тортиб, мендан қасос олишни талаб этишларини истамайман".\nҲожи Абдурашид тахаллуси билан дарвеш сифатида Бухорога кириб келган, Бухоро масжидларининг бирида имомлик қилган, кейинчалик эса Пешт университетининг шарқ тиллари ва адабиёти профессори Герман Вамбери "Бухоро тарихи" китобининг XI бобида Темур ҳақида ёзади: "Темур Осиёнинг ҳамма қисмидан ҳадсиз-ҳисобсиз хазина ва бойлик йиғди, лекин уларни хасис одамлар каби сақламади. Буни, биринчидан, унинг саройининг бой ва ҳашаматлилиги, иккинчидан эса ҳам ўз резиденциясини, ҳам ўз шаҳрини безаб турувчи ғоят улкан ва муҳташам бинолар қурдиргани исботлайди. Шунинг учун ҳам Темурни Чингизхон билан бир қаторга қўйиб, уни ёвуз, ўзбошимча, мустабид ҳоким деб атовчиларнинг фикрлари икки томонлама хатодир. У, аввало, ўзининг ғолибона қуролини замонасининг одатига кўра ишга солган осиёлик ҳоким эди. Унинг душманлари таъкидлаган қабиҳ ишлари ва вайронгарчиликлари ҳам, ҳатто бирор жиноят учун олинган ўч эди, холос. Тўғри, бу ўч жуда қаттиқ, лекин шу билан бирга адолатли эди".